**Evaluarea intervențiilor POCU în domeniul incluziunii sociale**

**(TE 4, OS 4.4). Anexa 7. Studii de caz**

Cuprins

[**Studiu de caz 1 - Axa prioritară 4. Incluziunea socială și combaterea sărăciei Tema 4 „Depășirea situațiilor de vulnerabilitate”, OS 4.4 - Reducerea numărului de persoane apartinând grupurilor vulnerabile prin furnizarea unor servicii sociale/ medicale/ socio-profesionale/ de formare profesională adecvate nevoilor specifice** 5](#_Toc87867888)

[**2.** **SYNOPSIS AL PROIECTULUI** 5](#_Toc87867889)

[**3.** **PREZENTAREA PROIECTULUI** 6](#_Toc87867890)

[**Context și relevanță** 6](#_Toc87867891)

[**Obiectivul general si obiectivele specifice ale proiectului** 6](#_Toc87867892)

[**Principalele activități planificate** 6](#_Toc87867893)

[**Actori implicați și resurse utilizate** 7](#_Toc87867894)

[**4.** **ACTIVITĂȚI DESFĂȘURATE, REZULTATE ȘI EFECTE OBȚINUTE** 7](#_Toc87867895)

[**5.** **MĂSURA ÎN CARE INTERVENȚIA POCU A CONTRIBUIT LA REZULTATELE OBȚINUTE** 9](#_Toc87867896)

[**6.** **ALTE EFECTE DECÂT CELE PLANIFICATE** 9](#_Toc87867897)

[**7.** **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR** 10](#_Toc87867898)

[**8.** **MECANISME, DIFICULTĂȚI ȘI FACTORI CARE AU INFLUENȚAT (POZITIV SAU NEGATIV) IMPLEMENTAREA PROIECTULUI** 10](#_Toc87867899)

[Costurile implicate pe categorii de activități 11](#_Toc87867900)

[**9.** **CONCLUZII SI LECTII INVATATE** 12](#_Toc87867901)

[**Anexa 8.1. Buget executat – Studiu de caz 1** 13](#_Toc87867902)

[**Studiu de caz 2 – Axa prioritară 4. Incluziunea socială și combaterea sărăciei Tema 4 „Depășirea situațiilor de vulnerabilitate”, OS 4.4 – Reducerea numărului de persoane apartinând grupurilor vulnerabile prin furnizarea unor servicii sociale/ medicale/ socio-profesionale/ de formare profesională adecvate nevoilor specifice** 14](#_Toc87867903)

[**2.** **SYNOPSIS AL PROIECTELOR** 14](#_Toc87867904)

[**3.** **PREZENTAREA PROIECTELOR** 15](#_Toc87867905)

[**Context și relevanță** 15](#_Toc87867906)

[**Obiectivul general si obiectivele specifice ale proiectului** 15](#_Toc87867907)

[**Principalele activități planificate** 16](#_Toc87867908)

[**Actori implicați și resurse utilizate** 16](#_Toc87867909)

[**4.** **ACTIVITĂȚI DESFĂȘURATE, REZULTATE ȘI EFECTE OBȚINUTE** 17](#_Toc87867910)

[**5.** **MĂSURA ÎN CARE INTERVENȚIA POCU A CONTRIBUIT LA REZULTATELE OBȚINUTE** 19](#_Toc87867911)

[**6.** **ALTE EFECTE DECÂT CELE PLANIFICATE** 19](#_Toc87867912)

[**7.** **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR** 20](#_Toc87867913)

[**8.** **MECANISME, DIFICULTĂȚI ȘI FACTORI CARE AU INFLUENȚAT (POZITIV SAU NEGATIV) IMPLEMENTAREA PROIECTULUI** 20](#_Toc87867914)

[4.1 Costurile implicate pe categorii de activități 21](#_Toc87867915)

[**9.** **CONCLUZII ȘI LECȚII ÎNVĂȚATE** 21](#_Toc87867916)

[**Anexa 8.2. Buget executat – Studiu de caz 2** 22](#_Toc87867917)

[**Studiu de caz 3 - Axa prioritară 4. Incluziunea socială și combaterea sărăciei Tema 4 „Depășirea situațiilor de vulnerabilitate”, OS 4.4 - Reducerea numărului de persoane apartinând grupurilor vulnerabile prin furnizarea unor servicii sociale/ medicale/ socio-profesionale/ de formare profesională adecvate nevoilor specifice** 23](#_Toc87867918)

[**2.** **SYNOPSIS AL PROIECTELOR** 24](#_Toc87867919)

[**3.** **PREZENTAREA PROIECTELOR** 24](#_Toc87867920)

[**Context și relevanță** 24](#_Toc87867921)

[**Obiectivul general si obiectivele specifice ale proiectului** 24](#_Toc87867922)

[**Principalele activități planificate:** 26](#_Toc87867923)

[**Actori implicați și resurse utilizate** 26](#_Toc87867924)

[**4.** **ACTIVITĂȚI DESFĂȘURATE, REZULTATE ȘI EFECTE OBȚINUTE** 27](#_Toc87867925)

[**5.** **MĂSURA ÎN CARE INTERVENȚIA POCU A CONTRIBUIT LA REZULTATELE OBȚINUTE** 29](#_Toc87867926)

[**6.** **ALTE EFECTE DECÂT CELE PLANIFICATE** 29](#_Toc87867927)

[**7.** **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR** 29](#_Toc87867928)

[**8.** **MECANISME, DIFICULTĂȚI ȘI FACTORI CARE AU INFLUENȚAT (POZITIV SAU NEGATIV) IMPLEMENTAREA PROIECTULUI** 29](#_Toc87867929)

[**Complementaritatea cu alte intervenții** 29](#_Toc87867930)

[**Costurile implicate pe categorii de activități** 30](#_Toc87867931)

[**9.** **CONCLUZII ȘI LECȚII ÎNVĂȚATE** 30](#_Toc87867932)

[**Studiu de caz 4 – Axa prioritară 4. Incluziunea socială și combaterea sărăciei Tema 4 „Depășirea situațiilor de vulnerabilitate”, OS 4.4 - Reducerea numărului de persoane apartinând grupurilor vulnerabile prin furnizarea unor servicii sociale/ medicale/ socio-profesionale/ de formare profesională adecvate nevoilor specifice** 32](#_Toc87867933)

[**2.** **SYNOPSIS AL PROIECTULUI** 32](#_Toc87867934)

[**3.** **PREZENTAREA PROIECTULUI** 32](#_Toc87867935)

[**Context și relevanță** 32](#_Toc87867936)

[**Obiectivul general si obiectivele specifice ale proiectului** 33](#_Toc87867937)

[**Principalele activități planificate** 33](#_Toc87867938)

[**Actori implicați și resurse utilizate** 33](#_Toc87867939)

[**4.** **ACTIVITĂȚI DESFĂȘURATE, REZULTATE ȘI EFECTE OBȚINUTE** 34](#_Toc87867940)

[**5.** **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR** 34](#_Toc87867941)

[Costurile implicate pe categorii de activități 35](#_Toc87867942)

[**6.** **CONCLUZII ȘI LECȚII ÎNVĂȚATE** 35](#_Toc87867943)

[**Anexa 8.4. Buget executat – Studiu de caz 4** 36](#_Toc87867944)

[**Studiu de caz 5 – Axa prioritară 4. Incluziunea socială și combaterea sărăciei Tema 4 „Depășirea situațiilor de vulnerabilitate”, OS 4.4 - Reducerea numărului de persoane aparținând grupurilor vulnerabile prin furnizarea unor servicii sociale/ medicale/ socio-profesionale/ de formare profesională adecvate nevoilor specifice** 37](#_Toc87867945)

[**2.** **SYNOPSIS AL PROIECTELOR** 37](#_Toc87867946)

[**3.** **PREZENTAREA PROIECTELOR** 38](#_Toc87867947)

[**Context și relevanță** 38](#_Toc87867948)

[**Obiectivul general si obiectivele specifice ale proiectului** 38](#_Toc87867949)

[**Actori implicați și resurse utilizate** 39](#_Toc87867950)

[**4.** **ACTIVITĂȚI DESFĂȘURATE, REZULTATE ȘI EFECTE OBȚINUTE** 39](#_Toc87867951)

[**5.** **MĂSURA ÎN CARE INTERVENȚIA POCU A CONTRIBUIT LA REZULTATELE OBȚINUTE** 41](#_Toc87867952)

[**6.** **ALTE EFECTE DECÂT CELE PLANIFICATE** 41](#_Toc87867953)

[**7.** **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR** 41](#_Toc87867954)

[**8.** **MECANISME, DIFICULTĂȚI ȘI FACTORI CARE AU INFLUENȚAT (POZITIV SAU NEGATIV) IMPLEMENTAREA PROIECTULUI** 42](#_Toc87867955)

[**Costurile implicate pe categorii de activități** 42](#_Toc87867956)

[**9.** **CONCLUZII ȘI LECȚII ÎNVĂȚATE** 42](#_Toc87867957)

[**Anexa 8.5. Buget executat – Studiu de caz 5** 44](#_Toc87867958)

[**Studiu de caz 6 – Axa prioritară 4. Incluziunea socială și combaterea sărăciei Tema 4 „Depășirea situațiilor de vulnerabilitate”, OS 4.4 - Reducerea numărului de persoane aparținând grupurilor vulnerabile prin furnizarea unor servicii sociale/ medicale/ socio-profesionale/ de formare profesională adecvate nevoilor specifice** 45](#_Toc87867959)

[**2.** **SYNOPSIS AL PROIECTULUI** 45](#_Toc87867960)

[**3.** **PREZENTAREA PROIECTULUI** 46](#_Toc87867961)

[**Context și relevanță** 46](#_Toc87867962)

[**Obiectivul general si obiectivele specifice ale proiectului** 46](#_Toc87867963)

[**Principalele activități planificate** 46](#_Toc87867964)

[**4.** **ACTIVITĂȚI DESFĂȘURATE, REZULTATE ȘI EFECTE OBȚINUTE** 47](#_Toc87867965)

[**5.** **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR** 48](#_Toc87867966)

[**Costurile implicate pe categorii de activități** 48](#_Toc87867967)

[**6.** **CONCLUZII și LECȚII ÎNVĂȚATE** 48](#_Toc87867968)

[**Anexa 8.5. Buget executat – Studiu de caz 6** 49](#_Toc87867969)

[**Studiu de caz 7 – Axa prioritară 4. Incluziunea socială și combaterea sărăciei Tema 4 „Depășirea situațiilor de vulnerabilitate”, OS 4.4 - Reducerea numărului de persoane apartinând grupurilor vulnerabile prin furnizarea unor servicii sociale/ medicale/ socio-profesionale/ de formare profesională adecvate nevoilor specifice** 50](#_Toc87867970)

[**2.** **SYNOPSIS AL PROIECTELOR** 50](#_Toc87867971)

[**3.** **PREZENTAREA PROIECTELOR** 51](#_Toc87867972)

[**Context și relevanță** 51](#_Toc87867973)

[**Obiectivul general si obiectivele specifice ale proiectului** 51](#_Toc87867974)

[**Principalele activități planificate** 52](#_Toc87867975)

[**Actori implicați și resurse utilizate** 53](#_Toc87867976)

[**4.** **ACTIVITĂȚI DESFĂȘURATE, REZULTATE ȘI EFECTE OBȚINUTE** 53](#_Toc87867977)

[**5.** **ALTE EFECTE DECÂT CELE PLANIFICATE** 55](#_Toc87867978)

[**6.** **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR** 55](#_Toc87867979)

[**7.** **MECANISME, DIFICULTĂȚI ȘI FACTORI CARE AU INFLUENȚAT (POZITIV SAU NEGATIV) IMPLEMENTAREA PROIECTULUI** 56](#_Toc87867980)

[**Costurile implicate pe categorii de activități** 57](#_Toc87867981)

[**8.** **CONCLUZII ȘI LECȚII ÎNVĂȚATE** 57](#_Toc87867982)

[**Anexa 8.6. Buget executat – Studiu de caz 6** 58](#_Toc87867983)

[**Studiu de caz 8 - Axa prioritară 4. Incluziunea socială și combaterea sărăciei Tema 4 „Depășirea situațiilor de vulnerabilitate”, OS 4.4 - Reducerea numărului de persoane apartinând grupurilor vulnerabile prin furnizarea unor servicii sociale/ medicale/ socio-profesionale/ de formare profesională adecvate nevoilor specifice** 59](#_Toc87867984)

[**2.** **SYNOPSIS AL PROIECTULUI** 59](#_Toc87867985)

[**3.** **PREZENTAREA PROIECTULUI** 60](#_Toc87867986)

[**Context și relevanță** 60](#_Toc87867987)

[**Obiectivul general si obiectivele specifice ale proiectului** 60](#_Toc87867988)

[**Principalele activități planificate** 60](#_Toc87867989)

[**4.** **ACTIVITĂȚI DESFĂȘURATE, REZULTATE ȘI EFECTE OBȚINUTE** 61](#_Toc87867990)

[**5.** **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR** 61](#_Toc87867991)

[**Costurile implicate pe categorii de activități** 61](#_Toc87867992)

[**6.** **CONCLUZII ȘI LECȚII ÎNVĂȚATE** 61](#_Toc87867993)

[**Anexa 8.8. Buget executat – Studiu de caz 8** 62](#_Toc87867994)

# **Studiu de caz 1 - Axa prioritară 4. Incluziunea socială și combaterea sărăcieiTema 4 „Depășirea situațiilor de vulnerabilitate”, OS 4.4 - Reducerea numărului de persoane aparținând grupurilor vulnerabile prin furnizarea unor servicii sociale/medicale/socio-profesionale/de formare profesională adecvate nevoilor specifice**

1. **OBIECTUL ȘI SCOPUL STUDIULUI DE CAZ, METODOLOGIA UTILIZATĂ PENTRU REALIZAREA ACESTUIA**

Prezentul studiu de caz este unul simplu, tratând proiectul cod SMIS 128038 - ”VENUS - Împreună pentru o viața în siguranța!”, implementat în cadrul Axei Prioritare (AP) 4 - Incluziunea socială și combaterea sărăciei, Obiectivul specific (OS) 4.4 „Reducerea numărului de persoane aparținând grupurilor vulnerabile prin furnizarea unor servicii sociale/ medicale/ socio-profesionale/ de formare profesională adecvate nevoilor specifice”.

Studiul de caz oferă o perspectivă asupra rezultatelor proiectelor la nivel de detaliu, scopul acestuia fiind acela de a investiga mecanismul de producere a efectelor la nivel de proiect. Totodată, studiul de caz ne permite să înțelegem mai bine: diferențele între tipuri de intervenții, investiții și beneficiari, mecanismele prin care resursele existente și cele create în cadrul proiectului au fost utilizate și valorificate, și felul în care aceste elemente și factorii externi influențează rezultatele și impactul proiectelor.

Astfel, scopul acestuia în economia exercițiului de evaluare este de a contribui la conturarea răspunsurilor pentru întrebările de evaluare (IE) 2 – 9, pe care le redăm mai jos:

* În ce măsură progresul observat este atribuit POCU?
* În ce măsură există și alte efecte, pozitive sau negative?
* În ce măsură efectul depășește granița zonei sau a sectorului sau afectează alte grupuri, nevizate de intervenție?
* În ce măsură sunt efectele durabile pe o perioadă mai lungă de timp?
* Ce mecanisme facilitează efectele? Care sunt caracteristicile cheie contextuale pentru aceste mecanisme?
* Există beneficii economice în urma intervențiilor prin POCU?
* Dacă și în ce măsură lucrurile ar fi putut fi făcute mai bine?
* Există cazuri de bune practici în ceea ce privește implementarea intervențiilor?

Proiectul a fost selectat în vederea realizării studiului de caz pe baza criteriilor care au rezultat în urma analizei portofoliului de proiecte, prezentată în *Anexa 1,* atașată raportului. Metodologia utilizată în prezentul studiu de caz combină analiza documentară (documente de proiect puse la dispoziție de către autoritatea contractantă) cu observații preluate prin intermediul interviului cu liderul proiectului și partenerii acestuia.

# **SYNOPSIS AL PROIECTULUI**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS | Titlu proiect | Beneficiar | Parteneri | Aria de acoperire | Valoare totală proiect(Lei) | Valoare finanțare nerambursabilă UE (Lei) | Perioada de implementare |
| 128038 | ”VENUS - Împreuna pentru o viața în siguranța!” | Agenția Națională Pentru Egalitatea de Șanse Intre Femei Și Bărbați | 45 de parteneri implicați la nivel național (DGASPC-uri, DAS-uri, UAT-uri, etc.) | Național | 51.080.375,72 | 43.129.888,80 | 04.03.2019-04.03.2023 |

# **PREZENTAREA PROIECTULUI**

**Context și relevanță**

Proiectul este propus în contextul necesității creării unor servicii integrate moderne pentru sprijinul victimelor violenței domestice și în vederea depășirii de către acestea a situației de vulnerabilitate și reintegrării socio-profesionale, violența domestică fiind una din cele mai grave probleme sociale din România. Acest lucru este posibil prin crearea unor oportunități de integrare sau reintegrare pe piața muncii și asigurarea independenței sociale și economice în raport cu abuzatorul.

Nevoile și problemele în materie de prevenția și combaterea violenței domestice pot fi înfățișate prin:

* Lipsa unor măsuri de prevenție și combatere a violenței domestice care sa asigure securitatea victimei, ceea ce conduce la situații precum: frica victimei de a părăsi domiciliul, de a urma o formă de învățământ, de a se angaja, expunerea, lipsa de sprijin și apărare în fața pericolului, etc.);
* Absența unor măsuri de protecție în regim de urgență;
* Lipsa informațiilor integrate și accesibile în timp real cu privire la numărul de locuri disponibile în cadrul structurilor sociale;
* Nivel scăzut de implicare și responsabilizare al autorităților publice locale și al comunității;
* Lipsa de comunicare între autoritățile responsabile în domeniul serviciilor sociale;
* Slaba dezvoltare a serviciilor sociale menite să sprijine victimele violenței domestice si a copiilor acestora, după caz, în vederea dobândirii independenței față de agresor (servicii de consiliere și orientare socio-profesională, identificarea unui loc de muncă, asigurarea traiului zilnic, plata chiriei și utilităților, identificarea unor noi unități de învățământ pentru copii, consiliere psihologică, etc.);
* Slaba pregătire și inactivitatea pe piața muncii ale victimelor violetei domestice;
* Lipsa de încredere în forțele proprii ale victimelor violetei domestice și în capacitatea de intervenție a organelor abilitate;
* Lipsa de informare cu privire la prevederile legale, mijloace de intervenție și serviciile sociale existente a victimelor violenței domestice.

Proiectul răspunde nevoilor categoriei de persoane vulnerabile reprezentate de victimele violenței domestice, având o acoperire națională, la nivelul celor opt regiuni de dezvoltare vizând crearea și oferirea de servicii sociale inovative și integrate pentru creșterea gradului de incluziune socială a acestora.

**Obiectivul general și obiectivele specifice ale proiectului**

**Obiectivul general** al proiectului este reprezentat de îmbunătățirea și dezvoltarea măsurilor și serviciilor sociale în scopul prevenirii și combaterii violenței domestice la nivel național prin crearea și dezvoltarea unei rețele naționale inovative integrate de locuințe protejate, grupuri de suport și consiliere vocațională în scopul implementării unui program național de protecție a victimelor violenței domestice și derularea unor campanii privind prevenirea și combaterea violenței domestice.

**Obiectivul specific** care contribuie la îndeplinirea obiectivului general constă în reducerea numărului de victime ale violenței domestice prin crearea și dezvoltarea unei rețele naționale inovative integrate de locuințe protejate (42) în scopul transferului la o viață independentă al victimelor violenței domestice și derularea unor campanii privind prevenirea și combaterea violenței domestice.

**Principalele activități planificate**

Categoriile de activități planificate în faza de aplicație a proiectului includ:

* Identificarea și selecția cazurilor de violență domestică;
* Crearea și dezvoltarea unei rețele naționale inovative integrate de locuințe protejate pentru transferul la o viață independenta al victimelor violenței domestice;
* Operaționalizarea rețelei naționale inovative integrate de locuințe protejate în vederea asigurării funcționarii serviciilor sociale destinate victimelor violenței domestice care necesită separarea de agresor și sprijin pentru tranziția la o viață independentă;
* Crearea și dezvoltarea unei rețele naționale de grupuri de suport pentru victimele violenței domestice;
* Creșterea nivelului de integrare socio-profesională a victimelor violenței domestice prin furnizarea de servicii de consiliere vocațională;
* Derularea unor campanii privind prevenirea și combaterea violenței domestice.

**Grupul țintă** a inclus:

* Victime ale violenței domestice;
* Specialiști/profesioniști în domeniul violenței domestice;
* Angajați din cadrul autorităților publice centrale și locale.

**Actori implicați și resurse utilizate**

**Diversitatea instituțională a proiectului este variată.** Proiectul este implementat printr-un **parteneriat** între ANES, beneficiarul principal al finanțării care este autoritate a administrației publice centrale finanțată integral de la bugetul de stat sau BAS și 45 de parteneri printre care DGASPC-uri la nivelul mai multor județe ale celor opt regiuni de dezvoltare, DAS-uri, UAT-uri, etc.

Principalii **stakeholderi ai proiectului** **identificați au fost**: specialiști/experți în consilierea vocațională, orientarea profesională și asistența socială a victimelor violenței domestice, beneficiarii finali ai proiectului constând în victime ale violenței domestice, angajați din cadrul autorităților publice centrale și locale cu atribuții în domeniul asistenței sociale, actori relevanți pe piața muncii, ONG-uri din domeniu.

**Resursele utilizate în implementarea proiectului au constat în**:

**Resurse umane** implicate în derularea activităților proiectelor. Acestea au inclus o echipă extinsă cu atribuții în aria managementului de proiect, din partea fiecărui partener implicat în implementarea proiectului, coordonatori locali implicați în crearea și operaționalizarea rețelei naționale integrate de intervenție, experți financiari, responsabili servicii sociale dedicate persoanelor victime ale violenței domestice, personal din Comitetul de sprijin și monitorizare a activităților dedicate persoanelor vulnerabile, personal/specialiști din cadrul grupurilor de suport a grupului țintă, specialiști consiliere vocațională și orientare profesională, etc.

**Resurse financiare** utilizate în implementarea proiectelor au fost:

* Fonduri nerambursabile UE: 43.129.888,80 lei
* Contribuție națională: 1.471.823,66 lei
* Contribuție beneficiar: 6.478.663,26 lei
* **Buget total: 51.080.375,72 lei**

**Resursele materiale** au constat în spații care vor fi utilizate ca și locuințe protejate pentru victimele violenței domestice și alte spații precum cele utilizate în vederea derulării activităților (consiliere vocațională), calculatoare/laptop-uri și echipamente software și hardware.

# **ACTIVITĂȚI DESFĂȘURATE, REZULTATE ȘI EFECTE OBȚINUTE**

La nivelul logicii de intervenție, obiectivele specifice propuse răspund într-un grad ridicat nevoilor identificate în rândul grupurilor țintă, iar activitățile planificate și rezultatele așteptate au fost definite coerent și sunt în concordanță cu obiectivele specifice ale proiectului.

Așa cum se menționează în cererea de finanțare proiectul are în vedere oferirea de servicii sociale victimelor violenței domestice și creșterea gradului de incluziune socială a acestora, printr-o intervenție integrată și inovativă. Acesta vizează în principal crearea și dezvoltarea unei rețele naționale de servicii inovative și integrate, destinate grupului țintă care va cuprinde 42 locuințe protejate și în mod complementar grupuri suport și cabinete de consiliere vocațională pentru persoanele vulnerabile.

Pentru evaluarea situației de risc și vulnerabilitate a victimelor, orientării și asigurării protecției acestora prin măsuri și servicii integrate, autoritățile administrației publice centrale și locale derulează în parteneriat Programul Național pentru Protecția Victimelor Violenței Domestice, care este coordonat la nivel național de ANES, potrivit atribuțiile sale în domeniu, prin care persoanele vulnerabile sunt protejate împotriva efectelor negative și repetate produse ca urmare a violenței domestice manifestate asupra acestora, urmând a fi asigurate toate condițiile necesare pentru derularea de către acestea a unei vieți independente.

În locuințele protejate victimele violenței domestice beneficiază de cazare pe o perioada determinată de până la un an, consiliere psiho-socio-medicală, consiliere juridică, posibilități de continuare a studiilor/reinserție în sistemul educațional, servicii sociale de ocupare, consiliere vocațională, formare profesională, re/inserție socio-profesională, acompaniere pe piața muncii, în concordanță cu nevoile specifice ale fiecărei persoane asistate în parte.

Proiectul vizează și întărirea capacitații instituționale a furnizorilor publici de servicii sociale prin crearea de servicii inovative în acest domeniu care să funcționeze în sistem integrat, urmărindu-se totodată creșterea calității asistenței acordate acestui segment de beneficiari, în vederea realizării unui răspuns unitar la situațiile de violență domestică la nivel național și a unuia cât mai individualizat specific fiecărui caz și nevoilor persoanei asistate.

**Stadiul activităților și nivelul de îndeplinirea al indicatorilor**

La momentul realizării prezentului studiu de caz activitățile proiectului se află în proces de implementare. Conform raportului tehnic pus la dispoziție de autoritatea contractantă (RT 2) stadiul surprins este următorul:

* Crearea și dezvoltarea unei rețele naționale inovative integrate de locuințe protejate pentru transferul la o viața independentă a victimelor violenței domestice. Activitatea se află în proces de stabilire a spațiului care va deservi ca și locuință protejata în cele 41 de județe și Municipiul București, respectiv clarificarea aspectelor de ordin juridic, tehnic, financiar și administrativ aferente acestora.
* Operaționalizarea rețelei naționale inovative integrate de locuințe protejate în vederea asigurării funcționarii serviciilor sociale destinate victimelor violenței domestice care necesită separarea de agresor și sprijin pentru tranziția la o viața independentă. În vederea funcționării rețelei naționale, ANES a elaborat proiectul prin Hotărârea privind aprobarea Programului național pentru protecția victimelor violenței domestice și a metodologiei privind organizarea și funcționarea rețelei naționale integrate de locuințe protejate destinate victimelor violenței domestice, prin care se reglementează atât funcționarea locuințelor protejate, cât și modalitatea de identificare și selecție a beneficiarilor acestora. Documentul a fost dezbătut în cadrul Comisiei de Dialog Social, fiind formulate observații, respectiv răspunsuri aferente asupra acestuia.
* Crearea și dezvoltarea unei rețele naționale de grupuri suport pentru victimele violenței domestice. Nu a fost înregistrat progres în cadrul activității.
* Creșterea nivelului de integrare socio-profesională a victimelor violenței domestice prin furnizarea de servicii de consiliere vocațională. Nu a fost înregistrat progres în cadrul activității.
* Derularea unor campanii privind prevenirea și combaterea violenței în familie. Popularizarea Convenției privind prevenirea și combaterea violenței împotriva femeilor și a violenței domestice (Convenția de la Istanbul).

Gradul de realizare[[1]](#footnote-2) a indicatorilor asumați în cadrul proiectului se regăsește în tabelul de mai jos.

|  |  |  |  |
| --- | --- | --- | --- |
| Indicatori de realizare | Planificat  | Realizat la 31.12.2020 | Grad de realizare |
| 4S47 – Persoane care aparțin grupurilor vulnerabile care beneficiază de servicii integrate | 6636  | 0 | 0,00 % |
| Indicatori de rezultat | **Planificat** | **Realizat la 31.12.2020** | **Grad de realizare** |
| 4S42 – Persoane care aparțin grupurilor vulnerabile care depășesc situația de vulnerabilitate  | 3320 | 0 | 0,00% |

Stadiul surprins în documentul de raportare nu relevă un progres semnificativ în derularea activităților și îndeplinirea indicatorilor asumați, însă proiectul este în implementare, iar activitățile în desfășurare, stadiul acestuia fiind mai avansat la momentul de față.

**Efecte ale intervențiilor POCU**

În cadrul proiectului *VENUS - Împreuna pentru o viață în siguranță* a fost dezvoltată o rețea națională inovativă integrate de servicii destinate victimelor violentei domestice care cuprinde 42 de locuințe protejate, 42 grupuri de suport și 42 cabinete de consiliere vocațională pentru victimele violenței, acoperind astfel și zonele cu nevoi prioritare de la nivel național.

Rezultatele vizibile, solide ale acestui proiect sunt reprezentate de crearea celor trei tipuri de servicii care sunt înființate și operaționale. Victimele pot primi găzduire și toate celelalte servicii care țin de o viață normală (hrană, plata utilităților, internet, bunuri consumabile), dar de asemenea pot participa în egală măsură la grupuri de suport tocmai pentru a-și spori încrederea în propriile forțe, a spori stima de sine pentru a găsi un nou orizont și a-și construi o nouă viață și la cabinetele de consiliere vocațională care le permit orientarea, reorientarea după caz pentru o meserie, profesie, facilitarea de a participa la un cursuri de formare profesională la nivelul Agențiilor Județene de Ocuparea Forței de Muncă și ulterior dacă se dorește identificarea unui loc de muncă și acompanierea pe toată perioada proiectului. Este de menționat faptul că aproximativ 40% dintre persoanele care au beneficiat de serviciile de consiliere vocațională au fost integrate efectiv pe piața muncii.

Prin proiect sunt furnizate servicii integrate de calitate, abordând pluridisciplinar problematică violenței domestice în scopul ieșirii din situația de criză și îmbunătățiri calității vieții, ceea ce contribuie la prevenirea și reducerea fenomenului violenței domestice. Serviciile sociale, oferite în funcție de complexitatea fiecărui caz, au făcut posibilă îmbunătăţirea situației persoanelor aflate în dificultate şi depășirea situației de vulnerabilitate. În cadrul activităților derulate, nevoile victimelor s-au aflat în centrul atenției specialiștilor din cadrul echipei de proiect, fiind gândită o intervenției de tip continuu de servicii, care să poată asigura, în mod real împuternicirea victimelor şi transferul către o viață independentă.

De asemenea ca urmare a implementării proiectului capacitatea instituțiilor publice de a oferi un răspuns adecvat nevoilor victimelor a crescut, fiind avute în vedere mecanisme, instrumente dezvoltate de către autoritățile centrale și locale, care acționează în parteneriat.

# **MĂSURA ÎN CARE INTERVENȚIA POCU A CONTRIBUIT LA REZULTATELE OBȚINUTE**

Îmbunătățirile de la nivelul sectorului s-au concentrat pe acțiunile esențiale care au fost puse la dispoziție prin apelurile POCU, pe o reformă accentuată a serviciilor sociale și a serviciilor de sprijin pentru victimele violenței domestice, prin înființarea în premieră a unor servicii care nu existau pentru sprijinul femeilor împotriva violenței, cum ar fii locuințele protejate și de asemenea servicii complementare, servicii de sprijin, absolut esențiale pentru un reparcurs firesc, pentru construirea unei vieți, structurarea unui nou început pentru aceste femei afectate aflate în situație de risc și vulnerabilitate. Acestea au nevoie de sprijin psihologic, de suport, de asemenea și de orientare vocațională pentru că pasul cel mai important pentru obținerea unei vieți cât mai independente, pentru restabilirea din toate punctele de vedere a reperelor unor vieți normale este identificarea unui loc de muncă și angajarea pentru a obține un venit stabil.

# **ALTE EFECTE DECÂT CELE PLANIFICATE**

În urma acordării serviciilor specifice s-a observat că a crescut nivelul de încredere al victimelor violenței domestice în propriile forțe, acestea având șansa de a redobândi speranța și de a avea curajul de a-și depășii condiția de victime ale violentei domestice.

# **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR**

Așa cum reiese din cererea de finanțare se au în vedere acțiuni menite să asigure sustenabilitatea activităților proiectului:

* continuarea parteneriatelor dezvoltate prin proiect cu responsabilități referitoare la funcționarea ulterioară a rețelei naționale de grupuri suport pentru victimele violenței domestice;
* menținerea pe o perioada de cel puțin 3 ani după finalizarea proiectului a destinației locuințelor protejate dedicate persoanelor care au fost supuse violenței domestice, fiind utilizate toate bunurile achiziționate în vederea asigurării calității crescute a serviciilor sociale oferite;
* utilizarea rezultatelor proiectului de către partenerii implicați (metodologii, materiale de instruire, resurse umane, etc.) în scopul creșterii calității serviciilor sociale furnizate ulterior finalizării proiectului;
* aplicabilitatea instrumentelor și procedurilor de lucru elaborate în cadrul proiectului în domeniul asistenței sociale pentru furnizarea de servicii de calitate, de către profesioniștii din centrele pentru prevenirea și combaterea violenței domestice.

Astfel, serviciile specializate oferite victimelor violenței domestice în cadrul locuințelor protejate, precum și în cadrul grupului de suport şi consiliere vocațională vor fi oferite după finalizarea proiectului, iar resursele necesare funcționării serviciilor vor fi asigurate din bugetul partenerilor sau de la bugetul de stat, precum şi din sponsorizări.

În vederea asigurării sustenabilității financiare a activităților ulterioare se are în vedere și atragerea de noi surse de finanțare din fondurile structurale și granturile SEE.

Diseminarea rezultatelor proiectului se va realiza la nivel național, regional și local, în cadrul unor evenimente de informare organizate, pe paginile web ale partenerilor, dar și prin transmiterea unor materiale informative.

Pentru a asigura valorificarea rezultatelor se are în vedere continuarea activităților prezentului proiect prin implementarea unui proiect similar.

# **MECANISME, DIFICULTĂȚI ȘI FACTORI CARE AU INFLUENȚAT (POZITIV SAU NEGATIV) IMPLEMENTAREA PROIECTULUI**

O serie de factori pozitivi au influențat implementarea și producerea efectelor unui proiect de o asemenea anvergură la nivel național. Susținerea oferită de liderul proiectului, prin îndrumări concrete, implicarea secretarului de stat de la nivelul ANES prin vizite pe teren la partenerii locali și implicarea partenerilor și experiența acestora, abordarea unitară a problematicii violenței domestice și consolidarea parteneriatelor cu instituțiile de la nivel județean cu responsabilități în domeniul social conduc la rezultate bune. Cu toate acestea, nu există o înțelegere comună a problematicii, aspect ce se restrânge și la celelalte domenii care intră în sfera de activitate cu categorii de persoane vulnerabile, fiind necesar ca pe viitor capacitatea instituțiilor cu atribuții în sfera socială să fie îmbunătățită și efectiv autoritățile locale să fie învățate din nou cum să lucreze, să folosească niște instrumente, orientări și îndrumări.

Buna implementare a proiectului s-a datorat și faptului că recrutarea grupului țintă a fost facilă, persoanele au căutat singure sprijin, au fost orientate de către agenții de poliție în urma unor intervenții la domiciliu acestora, de către un ONG sau de cei de la serviciile publice de asistență locală.

Pe de altă parte, intervențiile au fost influențate în mod negativ de situația pandemică care a generat o serie de greutăți la implementarea proiectului și care au constant în special în reticența victimelor de a accesa serviciile pentru că multe dintre ele preferau să rămână în zona de securitate, chiar dacă mediul este unul agresiv. Nivelul ridicat de reticența al victimelor în context Covid venea ca și o circumstanță agravantă a reticenței inițiale ale victimelor violenței domestice ca urmare a existenței unei stigme sociale. La acestea se adaugă și lipsa de interes a persoanelor din grupul țintă de a accesa serviciile și a se menține constant în cadrul activităților proiectului.

Slaba dezvoltare a serviciilor sociale în mediul rural cu precădere (asistenții sociali de la nivelul serviciilor de asistență socială sunt depășiți de situație), numărul redus al profesioniștilor la nivelul local și situații izolate în care nivelul redus de implicare al autorităților locale și asistenților sociali, lipsa educației persoanelor vulnerabile care nu au finalizat în unele situații nici ciclul primar de învățământ, reîntoarcerea în mediul violent și incapacitatea de a se desprinde de agresor sunt de asemenea aspecte care au influențat buna derulare a activităților și producerea efectelor așteptate.

Nivelul scăzut de implicare din partea unora dintre partenerii proiectului, care de multe ori s-au limitat doar la o simplă corespondență cu cei din teritoriu și acest lucru s-a dovedit ineficient. Acest aspect caracterizând perfect modul de lucru al acestor administrații locale/servicii locale, aspect vizibil și din dinamica și evoluția proiectului la nivelul diferiților parteneri implicați și la nivelul regiunilor în care aceștia își desfățară activitatea.

În ciuda tuturor eforturilor de a aduce în atenția membrilor Comisiei Europene, în cadrul comitetelor de monitorizare POCU, implementarea acestui proiect prezintă un mare dezavantaj și anume faptul că copii femeilor abuzate nu au fost incluși în categoria de beneficiari ai serviciilor din cadrul acestui proiect, deși copilul conform actualei legislații este considerat copilul victimă și tot odată copilul martor. Acest fapt a generat foarte multe probleme dat fiind faptul că pe lângă femeile singure care necesită și accesează aceste servici, în egală măsură există multe femei însoțite de copii. Dacă o femeie reușește să se separe de agresor cu siguranță nu își va lăsa copilul lângă acesta, există mame cu câte 2-3 copii, chiar cazuri cu 6 copii care doreau să acceseze aceste servicii și din nefericire ei nu pot beneficia de acestea. În acest context cea mai mare provocare este de a veni în sprijinul mamelor cu copii, victimele violenței domestice, iar soluția identificată este aceea de partajare a cheltuielilor și preluarea copiilor în sistemul de Asistență și Protecție a Copilului.

A fost constatată orientarea preponderentă pe indicatorii cantitativi din partea autorităților care gestionează programul, care este corelată și cu introducerea beneficiarilor în aplicația POCU Form. Există situația în care beneficiarului i se acordă simultan mai multe tipuri de servicii, evident că el trebuie luat pe fiecare tip de serviciu în parte, nu numai ca beneficiar unic al serviciilor integrate pentru că altfel nu se mai atinge indicatorul pentru grupul țintă. Însă, POCU Form nu permite introducerea beneficiarului pe mai multe tipuri de servicii, ceea ce poate duce la situații în care anumite persoane să fie excluse din anumite intervenții. Este de dorit a nu discrimina pe nimeni, grupul țintă fiind foarte larg, care necesită intervenții simultane.

POCU Form presupune și alte timpuri de aspecte problematice, ca de exemplu situația critică a unei doamne de altă naționalitate, care beneficia de intervenții și pentru care a fost întocmit un dosar de grup țintă, însă care nu poate fi inclusă efectiv în grupul țintă deoarece câmpurile POCU Form solicită date specifice (CNP-ul), care nu se regăsesc pe documentele de identitate din alte țări. De asemenea sunt des întâlnite situații în care nenumărate femei nu dețin acte de identitate și care necesită ocrotire, dar din păcate acestea nu pot fi integrate ca urmare a imposibilității raportării acestora.

# **Studiu de caz 2 – Axa prioritară 4. Incluziunea socială și combaterea sărăcieiTema 4 „Depășirea situațiilor de vulnerabilitate”, OS 4.4 – Reducerea numărului de persoane aparținând grupurilor vulnerabile prin furnizarea unor servicii sociale/medicale/socio-profesionale/de formare profesională adecvate nevoilor specifice**

1. **OBIECTUL ȘI SCOPUL STUDIULUI DE CAZ, METODOLOGIA UTILIZATĂ PENTRU REALIZAREA ACESTUIA**

**Prezentul studiu de caz este unul multiplu, tratând două proiecte** din cadrul AP 4, obiectivul specific 4.4 - Reducerea numărului de persoane aparținând grupurilor vulnerabile prin furnizarea unor servicii sociale/medicale/socio-profesionale/de formare profesională adecvate nevoilor specifice.

Scopul studiul de caz este acela de a investiga și oferi o înțelegere a mecanismului de producere a efectelor, fiind evidențiate diferențele între tipurile de investiții, cât și între tipurile de beneficiari, înfățișând modul în care aceste diferențe și factorii externi influențează lanțul cauzal și îndeosebi rezultatele și impactul produs. Totodată, studiul de caz oferă o imagine clară a ceea ce se putea face mai bine, permițând o mai bună vizualizare a efectelor analizate prin mijloace cantitative, pentru ca evaluarea de impact să fie informativă, să ofere beneficiarilor și tuturor părților interesate nu numai cifre și statistici, ci și imagini ale lumii reale, acolo unde efectele pe termen lung au fost resimțite.

Astfel, scopul acestuia în economia exercițiului de evaluare este de a contribui la conturarea răspunsurilor pentru întrebările de evaluare (IE) 2 – 9, pe care le redăm mai jos:

* În ce măsură progresul observat este atribuit POCU?
* În ce măsură există și alte efecte, pozitive sau negative?
* În ce măsură efectul depășește granița zonei sau a sectorului sau afectează alte grupuri, nevizate de intervenție?
* În ce măsură sunt efectele durabile pe o perioadă mai lungă de timp?
* Ce mecanisme facilitează efectele? Care sunt caracteristicile cheie contextuale pentru aceste mecanisme?
* Există beneficii economice în urma intervențiilor prin POCU?
* Dacă și în ce măsură lucrurile ar fi putut fi făcute mai bine?
* Există cazuri de bune practici în ceea ce privește implementarea intervențiilor?

Proiectele a fost selectat în vederea realizării studiului de caz pe baza criteriilor care au rezultat în urma analizei portofoliului de proiecte, prezentată în *Anexa 1,* atașată raportului. În vederea realizării studiului de caz a fost utilizată metoda cercetării documentare (documente de proiect puse la dispoziție de Autoritatea Contractantă, cercetare), dar și metoda interviului (reprezentanți ai beneficiarilor de finanțare).

# **SYNOPSIS AL PROIECTELOR**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS | Titlu proiect | Beneficiar | Parteneri | Aria de acoperire | Valoare totală proiect(Lei) | Valoare finanțare nerambursabilă UE (Lei) | Perioada de implementare |
| 127586 | SEVA – Stop! Eliminăm violența șiagresivitatea (denumit proiectul SEVA) | Direcția De Asistentă Socială a Municipiului Timișoara | N/A | Vest (local) | 1.856.342,06 | 1.577.890,77 | 01.04.2019-30.09.2021 |
| 127834 | Comunitatea VeDe | Asociaţia De Dezvoltare Intercomunitară Zona Metropolitană Cluj | Universitatea Babeș Bolyai/Rectorat | Nord-Vest (local) | 1.842.992,96 | 1.566.544,23 | 25.10.2019-22.04.2022 |

# **PREZENTAREA PROIECTELOR**

**Context și relevanță**

Violența domestică reprezintă una dintre cele mai grave încălcări ale drepturilor omului, cu consecințe devastatoare asupra bunăstării fizice, psihologice și economice ale victimelor acesteia.

Proiectul SEVA își propune sa răspundă unor probleme și nevoi ale grupurilor vulnerabile victime ale violentei domestice:

* Persistența traumelor ca urmare a abuzului suferit de către victimele violenței domestice, care duc în imposibilitatea de a-și asigura singure activități ale vieții de zi cu zi;
* Necesitatea de îngrijire și asistență ca urmare a situațiilor de dependență față de agresor, datorită lipsei veniturilor sau a veniturilor insuficiente;
* Lipsa unei locuințe sau a posibilității de a-și asigura condiții de locuit pe baza resurselor proprii.

Totodată, proiectul se adresează și agresorilor, care prezintă o serie de vulnerabilități, cum ar fi traume dintr-un trecut familial violent, dependențe (alcool sau droguri), probleme de sănătate mentală, lipsa unor resurse materiale suficiente.

Soluția pentru a răspunde nevoii de a reduce fenomenul violentei domestice și a numărul victimelor acestuia la nivel local este dezvoltarea și furnizarea de servicii sociale de tip integrat victimelor violenței și agresorilor și organizarea unor campanii de informare și educare în comunitate.

Proiectul Comunitatea VeDe se adresează este nevoii de dezvoltare unitare a infrastructurii și serviciilor de asistență socială destinate victimelor violenței domestice, a zonei metropolitane Cluj Napoca, precum și a comunelor adiacente acesteia, astfel încât accesul la servicii specializate să fie facilitat și comunelor care aparțin zonei metropolitane, dar nu au capacitatea financiară necesară pentru dezvoltarea acestora sau au un număr de beneficiari prea redus pentru a justifica astfel de investiții. Proiectul răspunde nevoii de dezvoltare și facilitare de acces la servicii specializate a victimelor violenței domestice din mediul rural precum și la nevoia specialiștilor aparținând serviciilor sociale din aceste zone de instruire interdisciplinară, în vederea unei intervenții eficiente și coordonate, contribuind la consolidarea capacității serviciilor de asistență socială de la nivel rural, respectiv municipal pentru a veni în întâmpinarea nevoilor persoanelor vulnerabile.

**Obiectivul general si obiectivele specifice ale proiectului**

**Obiectivul general** al proiectului **SEVA** implementat de Direcția De Asistență Socială a Municipiului Timișoara este reprezentat de reducerea fenomenului violenței domestice și a numărului victimelor acestuia, în Municipiul Timișoara.

**Obiectivele specifice** care contribuie la îndeplinirea obiectivului general constă în:

**OS1:** Dezvoltarea și furnizarea a 2 servicii sociale de tip integrat, unul pentru cel puțin 200 de victime ale violenței domestice (adulți și copii) și unul pentru cel puțin 55 de agresori;

**OS2:** Creșterea numărului de persoane care depășesc situația de vulnerabilitate cu minim 141 ca urmare a furnizării de servicii;

**OS3:** Informarea și educarea comunității cu privire la fenomenul violenței domestice prin intermediul unor campanii.

**Obiectivul general** al proiectului Comunitatea VeDe este reprezentat de susținerea comunităților de apartenență, inclusiv a serviciilor sociale de la nivel local, în a răspunde integrat și coordonat nevoilor victimelor violenței domestice, nevoilor de informare și educare ale comunității, precum și pentru a preveni manifestarea fenomenului violenței domestice în 20 de unități administrativ-teritoriale din județul Cluj, componente ale zonei metropolitane Cluj-Napoca, regiunea de dezvoltare Nord-Vest.

**Obiectivele specifice** care contribuie la îndeplinirea obiectivului general constă în:

**OS1:** Reducerea incidenței fenomenului violenței domestice la nivelul a 20 unități administrativ-teritoriale din județul Cluj.

**OS2:** Asigurarea creșterii nivelului de informare și conștientizare la nivel comunitar, asupra drepturilor fundamentale și serviciilor disponibile victimelor violenței domestice la nivelul a 20 de unități administrativ-teritoriale din județul Cluj.

**OS3:** Oferirea de măsuri adecvate de sprijin și protecție la nivelul comunității pentru un număr de 201 victime ale violenței domestice din cele 20 unități administrativ-teritoriale ale zonei metropolitane Cluj-Napoca.

**OS4:** Creșterea capacității instituționale la nivelul a 20 de unități administrativ-teritoriale în vederea pregătirii pentru oferirea la nivel local de servicii sociale comprehensive, coordonate și integrate nevoilor victimelor violenței domestice din comunități.

**Principalele activități planificate**

**Categoriile de activități** planificate în faza de aplicație a proiectului SEVA, au inclus:

* Dezvoltarea serviciilor sociale integrate fără cazare pentru victime ale violenței domestice;
* Furnizarea serviciilor sociale integrate fără cazare pentru victime ale violenței domestice;
* Derularea de campanii de informare și educare.

**Categoriile de activități** planificate în faza de aplicație a proiectului Comunitatea VeDe au inclus:

* Instruirea interdisciplinară a 40 de specialiști;
* Schimbul de bune practici;
* Dezvoltarea serviciilor sociale destinate victimelor violenței domestice;
* Furnizarea serviciilor sociale destinate victimelor violenței domestice în cadrul celor 2 centre de consiliere;
* Organizarea unei campanii de informare și sensibilizare privind prevenirea și combaterea violenței domestice.

**Grupul țintă al proiectelor a** inclus victimele ale violenței domestice, adulți și copii; agresori - persoane aflate în situație de vulnerabilitate (SEVA), personal al autorităților/agențiilor publice/private care furnizează servicii sociale și de ocupare victimelor violenței domestice și personal al organizațiilor societății civile și ONG-uri.

**Actori implicați și resurse utilizate**

Actorii implicați în cadrul proiectelor sunt Direcția De Asistentă Socială a Municipiului Timișoara (proiect SEVA) și Asociaţia De Dezvoltare Intercomunitară Zona Metropolitană Cluj în parteneriat cu Universitatea Babeș Bolyai (proiect Comunitatea VeDe).

**Resursele** puse la dispoziție de către parteneri, în vederea implementării proiectelor vizează:

**Resurse umane** implicate în derularea activităților proiectelor. În celor două proiecte selectate în cadrul prezentului studiu de caz acestea au presupus personal cu atribuții în managementul de proiect (manager de proiect, asistent manager, manager financiar), precum și coordonatori din centre, psihologi, asistenți sociali, experți în consiliere juridică, experți în resurse umane, etc.

**Resurse financiare,** utilizate în implementarea proiectelor au fost:

Proiect **SEVA:**

* Fonduri nerambursabile UE: 1.577.890,77 lei
* Contribuție națională: 241.291,23 lei
* Contribuție beneficiar: 37.160,06 lei
* **Buget total: 1.856.342,06 lei**

Proiect **Comunitatea VeDe:**

* Fonduri nerambursabile UE: 1.566.544,23 lei
* Contribuție națională: 265.025,05 lei
* Contribuție beneficiar: 11.423,68 lei
* Buget total: **1.842.992,96 lei**

**Resursele materiale aferente proiectelor implementate de** au constat în spații de birouri și mobilierul aferent, calculatoare și dispozitive hardware periferice, telefon, etc.

# **ACTIVITĂȚI DESFĂȘURATE, REZULTATE ȘI EFECTE OBȚINUTE**

La nivelul logicii de intervenție, obiectivele specifice propuse răspund într-o măsură ridicată nevoilor identificate în rândul grupurilor țintă, iar activitățile planificate și rezultatele așteptate au fost definite coerent și sunt în concordanță cu acestea.

În ceea ce privește proiectul *SEVA* acesta își propune să contribuie la combaterea fenomenului de violență domestică, prin oferirea de servicii integrate atât adulților cât și copiilor, prin crearea centrelor de zi destinate atât victimelor, cât și agresorilor, dar și prin derularea de campanii de informare și educare în comunitate. Scopul final al furnizării serviciilor sociale prin intermediul proiectului este ca persoanele beneficiare să depășească situația de vulnerabilitate.

Activitățile avute în vedere furnizării serviciilor integrate includ: consiliere socială, juridică, psihologică și psihoterapie, sprijin în vederea integrării pe piața muncii, cursuri de calificare, dar și ajutor ce constă în acordarea de subvenții pentru a putea frecventa programele de formare profesională, decontarea unor cheltuieli necesare depășirii situației de dificultate (cheltuieli notariale, cheltuieli necesare pentru obținerea certificatelor medico-legale, cheltuieli cu asistența medicală., etc.)

Proiectul *Comunitatea VeDe* își propune de asemenea să contribuie la combaterea fenomenului de violența domestică prin înființarea unui centru de prevenire și combatere a violenței domestice, care oferă servicii destinate victimelor violenței domestice de la nivelul celor 19 comune ale zonei metropolitane și prin dezvoltarea centrului de prevenire și combatere a violenței domestice aparținând Universității Babeș-Bolyai Cluj-Napoca, care va oferi servicii victimelor violenței domestice de la nivelul municipiului Cluj-Napoca. De asemenea se dorește îmbucățirea cooperării interdisciplinare și interinstituționale, pentru a răspunde prompt nevoilor persoanelor vulnerabile și campaniile de informare și sensibilizare a populației vor contribui la combaterea acestui fenomen.

**Stadiul activităților și nivelul de îndeplinirea al indicatorilor**

Proiectele se află în proces de implementare, conform ultimelor rapoarte de progres, stadiul derulării activităților este cele descris mai jos.

**Proiect SEVA:**

* Activitatea de furnizare a serviciilor sociale integrate fără cazare pentru victime ale violenței domestice, în **Centrul de consiliere pentru prevenirea și combaterea violenței domestice**. A fost demarat procesul de selecție a grupului țintă, iar 75 de persoane au beneficiat de servicii de asistență și consiliere psihologică, 38 de acțiuni de consiliere juridică au fost derulate, 26 de beneficiari au fost informați și consiliați cu privire la oportunitățile existente pe piața muncii.
* Activitatea de furnizare a serviciilor sociale integrate fără cazare pentru victime ale violenței domestice, în **Centrul de asistență dedicat agresorilor**, în cadrul căreia 33 de agresori au participat la activități de reabilitare, constând în reintegrare socială prin consiliere, 22 de agresori au beneficiat de servicii de consiliere juridică și 2 au fost sprijiniți pentru a se înscrie la programe de formare profesională.
* Derularea de campanii de informare și educare. Au fost organizate 3 concursuri pe tema violenței domestice în școlile din Timișoara, dar și campanii online, în social media online, fiind creat un grup pe Facebook cu tematica combaterii violenței domestice.

Gradul de realizare[[2]](#footnote-3) al indicatorilor asumați în cadrul proiectului SEVA se regăsește în tabelul de mai jos.

|  |  |  |  |
| --- | --- | --- | --- |
| Indicatori de realizare | Planificat | Realizat | Grad de realizare |
| 4S47 - Persoane care aparțin grupurilor vulnerabile care beneficiază de servicii integrate | 255 | 160 | 62,75% |
| Indicatori de rezultat | **Planificat** | **Realizat** | **Grad de realizare** |
| 4S42 - Persoane care aparțin grupurilor vulnerabile care depășesc situația de vulnerabilitate urmare a sprijinului primit | 141 | 17 | 12,06% din  |

**Proiect Comunitatea VeDe:**

* Activitatea privind instruirea interdisciplinară a unui număr de 40 de specialiști a înregistrat întârzieri dat fiind contextul epidemiologic, urmând a fi organizate în format online.
* În cadrul activității privind schimbul de bune practici au fost realizate un număr de 6 din cele 24 de întâlniri planificate.
* Activitatea privind furnizarea serviciilor sociale destinate victimelor violenței domestice în cadrul celor 2 centre de consiliere este în derulare, fiind demarate activitățile privind evaluarea riscului pentru încadrarea persoanelor în categoria persoanelor vulnerabile, furnizarea de servicii de consiliere juridică și reprezentare în instanță a victimelor, de consiliere socială și psihologică.
* În cadrul activității privind organizarea unei campanii de informare şi sensibilizare privind prevenirea şi combatere a violenței domestice au fost distribuite materialele informative, au fost organizate sesiuni de tipul Cafeneaua Femeilor, chiar și în format online, proiecții de film și a fost difuzat un spot radio având tematica violenței domestice.

Gradul de realizare[[3]](#footnote-4) al indicatorilor asumați în cadrul proiectului Comunitatea VeDe, se regăsește în tabelul de mai jos.

|  |  |  |  |
| --- | --- | --- | --- |
| Indicatori de realizare | Planificat | Realizat | Grad de realizare |
| 4S47 - Persoane care aparțin grupurilor vulnerabile care beneficiază de servicii integrate | 201 | 27 | 13,43% |
| Indicatori de rezultat | **Planificat** | **Realizat** | **Grad de realizare** |
| 4S42 - Persoane care aparțin grupurilor vulnerabile care depășesc situația de vulnerabilitate urmare a sprijinului primit | 83 | 0 | 0,0% |

Conform datelor regăsite în rapoartele tehnice ale proiectelor stadiul activităților nu este unul avansat, iar gradul de îndeplinire a indicatorilor de rezultat variază între 13% (Comunitatea VeDe) și 67% (SEVA), pe când cei de rezultat între 0% (Comunitatea VeDe) și 12% (SEVA). Dat fiind faptul că proiectele se află în implementare, stadiul acestora este mai avansat, în cazul proiectul SEVA, acesta a fost finalizat, iar valoarea realizată a indicatorilor a depășit ținta asumată.

**Efecte ale intervențiilor POCU**

Proiectele contribuie la îmbunătățirea infrastructurii sociale, prin operaționalizarea centrelor sociale, la crearea și dezvoltarea unei rețele de profesioniști din domeniul incluziunii sociale pentru identificarea de pârghii de susținere a victimelor violenței domestice, particularizate pe nevoilor acestora.

Efectele intervențiilor pot fi observate și în rândul grupurilor vulnerabile avute în vedere. În ceea ce privesc victimele violenței domestice ca urmare a intervențiilor derulate s-a produs separarea de agresori a acestora și ieșirea din mediul violent, dobândirea independenței, ceea ce conduce și la depășirea situației de vulnerabilitate emoțională (incapacitatea de a ieși în public, de a face cumpărături, de frecventa cursuri de formare profesională, etc.), pentru aceste reușite sprijinul acordat, inclusiv prin servicii de tipul: obținerea custodii exclusive (cel mai adesea hărțuirea are loc prin intermediul copiilor), finalizarea procesului de divorț, obținerea ordinelor de protecție și nu numai este deosebit de important. Au existat situații particulare în care s-a produs schimbarea mediului de viața a persoanelor în cauza (mutare în alt județ, schimbarea locului de muncă).

Pentru auto susținerea financiară victimele violenței domestice au fost reintegrate pe piața muncii, ca urmare a îmbunătățirii competențelor și calificării profesionale în urma programelor de formare la care au luat parte.

În ceea ce îi privesc pe agresori (proiect SEVA) principalul efect constă în reabilitarea în urma unui viciu precum dependența de alcool, substanțe, etc., fiind observate și îmbunătățiri ale comportamentului acestora.

În cazul proiectului Comunitatea VeDe a existat un singur caz în care victima a fost la un adăpost protejat, beneficiind de consiliere, iar ulterior situația familială a fost remediată, însă statistic vorbind comportamentul agresorilor nu se schimbă. Violența familială presupune manifestarea unui fenomen complex, cu toate că femeile sunt informate și își cunosc drepturile, depășirea unei situații de vulnerabilitate prin ieșirea din relații violente este anevoioasă (7-8 încercări, deseori își refac viața dar ajung în alte relații toxice).

# **MĂSURA ÎN CARE INTERVENȚIA POCU A CONTRIBUIT LA REZULTATELE OBȚINUTE**

Nevoile victimelor violenței domestice sunt complexe, iar POCU satisface aceste nevoi, fiind oferite servicii de consiliere socială, juridică, psihologică, dar și intervenții la nivelul profesioniștilor din domeniu prin îmbunătățirea competențelor acestora, punându-se totodată bazele unei rețele de profesioniști (psihologi, asistenți sociali, etc.).

Contribuția POCU la îmbunătățirea infrastructurii sociale este esențială, prin proiectul Comunitatea VeDe fiind dezvoltat primul centru de consiliere la nivel metropolitan, axat pe zona rurală, ceea ce reprezintă un aspect inovativ, iar în cadrul proiectului SEVA au fost licențiate doua tipuri de servicii sociale care nu au existat până la momentul implementării proiectului (servicii sociale victime/agresori). În lipsa finanțării serviciile ar fi fost licențiate, dar nu ar fi fost posibil a fi dezvoltate atât de mult și oferite unui număr atât de mare de beneficiari.

# **ALTE EFECTE DECÂT CELE PLANIFICATE**

Ca urmare a derulării proiectelor au fost manifestate și efecte neașteptate. Creșterea stimei de sine a grupului țintă și a motivației de a depăși situația dificilă în care se află sunt efecte care influențează parcursul acestor persoane în vederea depășirii situației de vulnerabilitate. Implicarea victimelor în desfășurarea campaniilor de informare, o contribuție pe bază de voluntariat este un efect neașteptat care a fost manifestat în rândul grupului țintă din proiectul SEVA.

Din discuțiile purtate cu membrii grupului țintă s-a observat îmbunătățirea relațiilor familiale (între copii și părinți, remedierea problemelor în cuplu, dar și relațiile în familia extinsă), în special datorită consilierii psihologice.

Ca urmare a colaborărilor între instituțiile abilitate în a interveni în situații de violență domestică, colaboratorii beneficiarilor de finanțare, precum și agențiile de poliție au obținut informații pentru a veni în sprijinul victimelor violenței domestice, iar comunitatea locală care a obținut informații referitoare la fenomenul violenței domestice și importanța combaterii acestuia.

Implicarea victimelor în activitățile proiectului a generat un efect negative în rândul agresorilor prin faptul ca aceștia atacă victimele, iar persoanele în cauza necesită protecție suplimentară și deseori adăpost.

# **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR**

Proiectul *SEVA*își propune a avea un impact semnificativ și sustenabil, rezultatele acestuia generând efecte pe termen lung în ceea ce privește incluziunea sociala în rândul persoanelor victime ale violenței domestice și a agresorilor. Beneficiarul își va continua activitatea de furnizare a serviciilor integrate pentru victimele violenței domestice și agresori, iar echipamentele și mobilierul achiziționate vor asigura infrastructura necesara funcționarii ulterioare pentru o bună perioadă de timp, întreținerea acestora fiind asigurată din resursele proprii ale instituției.

Beneficiile resimțite de către grupul țintă vor fi propagate și în mediul familial și la nivel de comunitate favorizând stabilirea unui climat emoțional/social adecvat unui trai decent și echilibrat. Prin îmbunătățirea serviciilor sociale și prin dobândirea de competențe de către specialiștii din domeniu, este posibilă furnizarea de servicii de calitate crescută, adaptate necesităților beneficiarilor, inclusiv după finalizarea prezentului proiect.

Se urmărește continuarea dezvoltării și inovării în domeniul serviciilor sociale pentru categoriile defavorizate prin acțiuni similare și atragerea de surse de finanțare din programele naționale sau cele cu finanțare nerambursabilă, resursele de la nivel instituțional fiind limitate, iar necesitatea de întărire a capacității este prezentă în mod constant.

În ceea ce privește proiectul *Comunitatea VeDe* parteneri au capacitatea financiara a asigurării sustenabilității prin alocarea de fonduri proprii, dar intenționează să atragă și alte tipuri de finanțare prin care rezultatele prezentului proiect să fie valorificate (de ex. Fondurile SEE și Norvegiene). Know-how-ul și metodologiile din proiect vor fi preluate în activitatea curentă a partenerilor în vederea furnizării ulterioare a serviciilor sociale în centrele pe care aceștia le coordonează.

Transferabilitatea rezultatelor obținute în proiect vizează: transferul metodologiei specifice intervenției în situațiile de violență domestică la nivel rural și către alte grupuri de persoane vulnerabile din mediul rural, transferul bunelor practici și al metodologiilor de evaluare a riscului și intervenție integrată la nivelul celorlalte municipii ale județului Cluj, transferul cunoștințelor de specialitate și al competențelor privind intervenția în cazurile de violență domestica asistenților sociali/referenților sociali provenind din cele 19 comune ale zonei metropolitane Cluj-Napoca, precum și către profesioniștii din celelalte municipii ale județului Cluj.

# **MECANISME, DIFICULTĂȚI ȘI FACTORI CARE AU INFLUENȚAT (POZITIV SAU NEGATIV) IMPLEMENTAREA PROIECTULUI**

Sprijinul oferit de OI în rezolvarea tuturor aspectelor neprevăzute, oferirea de clarificări în orice situație contribuie la implementarea cu succes a proiectelor. Dat fiind contextul pandemic și faptul că în această perioadă cazurile de violență domestică au crescut, s-a impus necesitatea regândirii modului de a acționa (o echipă mobilă a funcționat în caz de urgențe) și a regândirii unor activități pentru producerea efectelor așteptate. Astfel, consilierea grupurilor țintă s-a derulat și online, pentru a asigura sprijinul necesar persoanelor vulnerabile. Interesul crescut manifestat față de activitățile proiectului și stabilitatea grupurilor țintă de asemenea au influențat pozitiv implementarea.

Au existat și factori negativi care au influențat implementare și producerea efectelor. Unul din acestea este relaționat cu incapacitatea extinderii grupului țintă din lipsă de resurse suplimentare (SEVA), nevoia fiind extrem de mare în acest domeniu.

Formularul privind grupurile vulnerabile este aplicabil tuturor categoriilor de persoane vulnerabile, incluzând 3 categorii de vulnerabilitate (lipsa veniturilor, incapacitatea derulării activităților de bază/nu se poate gospodări singură, lipsa locuinței). Persoanele vulnerabile precum victimele violenței domestice prezintă și alte nevoi, particularizate neputând fi încadrate în nici una din cele 3 categorii de mai sus (de ex. sprijin oferit prin consiliere psihologică). Astfel, este necesar ca paleta situațiilor de vulnerabilitate să fie extinsă, în funcție de nevoile particularizate ale grupului țintă.

Mecanismul financiar de prefinațare/rambursare a cheltuielilor este îngreunat, generând întârzieri în efectuarea plăților, ceea ce duce la imposibilitatea susținerii cheltuielilor ONG-ului.

# **Studiu de caz 3 - Axa prioritară 4. Incluziunea socială și combaterea sărăcieiTema 4 „Depășirea situațiilor de vulnerabilitate”, OS 4.4 - Reducerea numărului de persoane aparținând grupurilor vulnerabile prin furnizarea unor servicii sociale/medicale/socio-profesionale/de formare profesională adecvate nevoilor specifice**

1. **OBIECTUL ȘI SCOPUL STUDIULUI DE CAZ, METODOLOGIA UTILIZATĂ PENTRU REALIZAREA ACESTUIA**

**Prezentul studiu de caz este unul multiplu, tratând trei proiecte** din cadrul AP 4, obiectivul specific 4.4 - Reducerea numărului de persoane aparținând grupurilor vulnerabile prin furnizarea unor servicii sociale/medicale/socio-profesionale/de formare profesională adecvate nevoilor specifice.

Scopul studiul de caz este acela de a investiga și oferi o înțelegere a mecanismului de producere a efectelor, fiind evidențiate diferențele între tipurile de investiții, cât și între tipurile de beneficiari, înfățișând modul în care aceste diferențe și factorii externi influențează lanțul cauzal și îndeosebi rezultatele și impactul produs. Totodată, studiul de caz oferă o imagine clară a ceea ce se putea face mai bine, permițând o mai bună vizualizare a efectelor analizate prin mijloace cantitative, pentru ca evaluarea de impact să fie informativă, să ofere beneficiarilor și tuturor părților interesate nu numai cifre și statistici, ci și imagini ale lumii reale, acolo unde efectele pe termen lung au fost resimțite.

Astfel, scopul acestuia în economia exercițiului de evaluare este de a contribui la conturarea răspunsurilor pentru întrebările de evaluare (IE) 2 – 9, pe care le redăm mai jos:

* În ce măsură progresul observat este atribuit POCU?
* În ce măsură există și alte efecte, pozitive sau negative?
* În ce măsură efectul depășește granița zonei sau a sectorului sau afectează alte grupuri, nevizate de intervenție?
* În ce măsură sunt efectele durabile pe o perioadă mai lungă de timp?
* Ce mecanisme facilitează efectele? Care sunt caracteristicile cheie contextuale pentru aceste mecanisme?
* Există beneficii economice în urma intervențiilor prin POCU?
* Dacă și în ce măsură lucrurile ar fi putut fi făcute mai bine?
* Există cazuri de bune practici în ceea ce privește implementarea intervențiilor?

Proiectele a fost selectat în vederea realizării studiului de caz pe baza criteriilor care au rezultat în urma analizei portofoliului de proiecte, prezentată în *Anexa 1,* atașată raportului. În vederea realizării studiului de caz a fost utilizată metoda cercetării documentare (documente de proiect puse la dispoziție de Autoritatea Contractantă, cercetare ), dar și metoda interviului (reprezentanți ai beneficiarilor de finanțare).

# **SYNOPSIS AL PROIECTELOR**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS | Titlu proiect | Beneficiar | Parteneri | Aria de acoperire | Valoare totală proiect(Lei) | Valoare finanțare nerambursabilă UE (Lei) | Perioada de implementare |
| 132046 | Bunicii comunității: au nevoie de noi, avem nevoie de ei! | U.A.T. Orașul Isaccea | Asociația pentru Educație și Dezvoltare Comunitară | Sud-Est (local) | 2.857.301,61 | 2.428.706,37 | 30.04.2020-29.04.2023 |
| 127694 | Nicăieri nu-i ca acasă | Asociaţia Sf. Damian | n/a | Nord-Est (local) | 1.090.965,41 | 927.320,60 | 04.06.2019-03.08.2021 |
| 127202 | Creșterea calității vieții vârstnicilor din București și promovarea îmbătrânirii active prin furnizarea de servicii sociale | Fundația Căminul Philip | Fundația Amfiteatru | București – Ilfov (local) | 2.772.236,41 | 2.217.789,14 | 19.07.2019 -18.11.2021 |

# **PREZENTAREA PROIECTELOR**

**Context și relevanță**

Cu toate ca cele 3 proiecte selectate în prezentul studiu de caz sunt localizate în regiuni diferite ale țării, acestea fiind propuse pentru a răspunde nevoilor pe care persoanele vulnerabile – vârstnici, le prezintă:

* pierderea autonomiei funcționale și necesitatea de ajutor pentru realizarea activităților uzuale ale vieții de zi cu zi;
* problemele de sănătate, lipsa sprijinului materiale și moral din partea familiei;
* izolare socială;
* lipsa accesului la servicii sociale şi social-medicale.

Totodată, proiectele sunt propuse spre implementare în contextul existenței unor problemele la nivelul sistemului de asistență socială și anume:

* slaba dezvoltare a sistemului public de asistența socială și lipsa resurselor economice în vederea acordării de sprijin persoanelor vulnerabile;
* slaba dezvoltare/inexistența furnizorilor de servicii de îngrijiri social-medicale și paliative la domiciliu în mediul rural (în cazul primelor două proiecte);
* slaba dezvoltare a infrastructurii necesare în vederea furnizării de servicii sociale de calitate, în prezent acestea fiind insuficiente pentru a acoperi nevoile vârstnicilor aflați în situații de vulnerabilitate.

La acestea se poate adaugă și inexistența ONG-urilor în mediul rural, ceea ce limitează dezvoltarea serviciilor sociale și a parteneriatelor locale.

**Obiectivul general și obiectivele specifice ale proiectului**

**Obiectivul general** al proiectului cod **SMIS 132046**, **Bunicii comunității: au nevoie de noi, avem nevoie de ei! (denumit în continuare Bunicii comunității)**, implementat de U.A.T. Orașul Isaccea este reprezentat de facilitarea accesului persoanelor vulnerabile, cu vârsta de peste 65 de ani din Orașul Isaccea, la servicii sociale integrate care să răspundă eficient nevoilor acestora.

**Obiectivele specifice** care contribuie la realizarea obiectivului general vizează:

**OS1:** Dezvoltarea unui sistem de relații comunitare la nivelul Orașului Isaccea capabil să ofere servicii integrate unui număr de cel puțin 145 de persoane cu vârstă peste 65 ani, dintre care 83 să poată depăși starea de vulnerabilitate în care se află, într-un termen de 31 de luni.

**OS2:** Înființarea serviciului de îngrijiri la domiciliu la nivelul autorității locale din Orașul Isaccea, care să poată oferi servicii integrate unui număr de 30 de persoane cu vârstă peste 65 de ani, astfel încât în 31 de luni, condițiile de viată ale acestora să fie îmbunătățite.

**OS3:** Conceperea și utilizarea a 6 instrumente de promovare a implicării active a persoanelor vârstnice în viața comunități, astfel încât în 31 de luni, cel puțin 6.200 de persoane să obțină informații relevante despre provocările vârstei a treia.

**Obiectivul general** al proiectului cod **SMIS 127694, „Nicăieri nu-i ca acasă”**, constă în reducerea numărului de persoane aparținând grupurilor vulnerabile prin furnizarea unor servicii sociale/medicale/socio-profesionale /de formare profesională adecvate nevoilor specifice.

**Obiectivele specifice,** care contribuie la îndeplinirea obiectivului general constă în:

**OS1:** Creșterea gradului de accesibilitate la servicii socio-medicale personalizate pentru 165 de persoane vârstnice cu vârsta de 65 de ani sau peste 65 de ani.

**OS2:** Acordarea de servicii socio-medicale pentru 165 de persoane vârstnice din comuna Dobrovăț și municipiul Iași.

**OS3:** Reducerea gradului de vulnerabilitate și limitarea situațiilor de dependență prin dezvoltarea unui serviciu multidisciplinar de servicii socio-medicale de tipul îngrijire socio-medicală la domiciliu.

**OS4:** Implementarea unui serviciu de asistență psihologică și emoțională în mod constant, prin punerea în funcțiune a unui serviciu telefonic /online de tip `Helpline` pentru persoanele vârstnice.

**OS5:** Creșterea participării tinerilor și voluntarilor la activități destinate creșterii calității vieții persoanelor vârstnice prin implicare a 30 de voluntari în activitățile proiectului, prin derularea unui program de voluntariat „Vreau sa aduc bucurie!”.

**OS6:** Realizarea unui studiu psihologic privind explorarea factorilor care determină gradul de încredere pe care persoanele vârstnice îl au în reprezentanții și structurile destinate asigurării de servicii de asistență și îngrijire.

**OS7:** Îmbunătăţirea stării afective și a relațiilor sociale a persoanelor vârstnice beneficiare prin derularea unui program terapeutic „Vreau sa fiu fericit!”, destinat reducerii sentimentelor de singurătate, abandon și neputință.

**OS8:** Creșterea gradului de conștientizare și informare socială în rândul a 165 de persoane vârstnice, prin derularea unui program de consiliere și informare socială de tipul „Știu ce drepturi am!”, cu scopul de a crește gradul de participare activă și demna în luarea deciziilor din comunitate și în schimbarea socială din comunitate.

**Obiectivul general** al proiectului cod **SMIS 127202**, „**Creșterea calității vieții vârstnicilor din București și promovarea îmbătrânirii active prin furnizarea de servicii sociale”** (denumit în continuare **Creșterea calității vieții vârstnicilor**)implementat de Fundația Căminul Philip în parteneriat cu Fundația Amfiteatru constă în creșterea calității vieții vârstnicilor care aparțin grupurile vulnerabile din Municipiului București.

**Obiectivele specifice,** care contribuie la îndeplinirea obiectivului general consta în:

**OS1:** Creșterea accesului persoanelor aparținând grupurilor vulnerabile (vârstnici) la servicii sociale de calitate prin înființarea unui Centru de zi pentru vârstnici în Municipiul București.

**OS2:** Reabilitarea psihosocială a 170 de persoane vârstnice din Municipiul București prin furnizarea de servicii sociale integrate în cadrul unui Centru de zi.

**OS3:** Prevenirea și combaterea excluziunii sociale a vârstnicilor și promovarea îmbătrânii active prin derularea unei campanii de informare în masă privind nevoile persoanelor vârstnice.

**OS4:** Depășirea situației de vulnerabilitate de către 85 de persoane vârstnice ca urmare a sprijinului primit prin proiect.

**Principalele activități planificate:**

**Categoriile de activități** planificate în faza de aplicație a proiectului **Bunicii comunității**, au inclus**:**

* Înființarea serviciilor de asistenta comunitară;
* Înființarea unității de îngrijiri la domiciliu;
* Funcționarea serviciilor de asistență comunitară;
* Funcționarea unității de îngrijiri la domiciliu.

**Categoriile de activități** planificate în faza de aplicație a proiectului **Nicăieri nu-i ca acasă**, au inclus

* Identificarea, selecția și înregistrarea grupului țintă de vârstnici aparținând grupurilor vulnerabile și a căror situație socială și medicală indică un grad de dependență ridicat;
* Dezvoltarea serviciului „Îngrijiri vârstnici la domiciliu”;
* Unitatea mobilă „Îngrijiri vârstnici la domiciliu”;

**Categoriile de activități** planificate în faza de aplicație a proiectului **Creșterea calității vieții vârstnicilor**, au inclus:

* Dezvoltarea serviciilor sociale destinate persoanelor vârstnice;
* Furnizarea serviciilor sociale destinate persoanelor vârstnice.

**Grupul țintă al proiectelor selectate în prezentul studii de caz** este reprezentat de persoane vârstnice și personalul autorităților publice cu responsabilități în domeniul social – îngrijire la domiciliu.

**Actori implicați și resurse utilizate**

**Diversitatea instituțională a proiectelor nu este variată.** Două din cele trei proiecte sunt implementate în parteneriat, fiecare din acestea având un singur partener, iar un proiect este implementat de beneficiarul de finanțare, fără a fi implicate și alte părți.

**Resursele utilizate în implementarea proiectului au constat în**:

**Resurse umane** implicate în derularea activităților proiectelor. Acestea au inclus o echipă cu atribuții în aria managementului de proiect (manager de proiect, responsabil grup țintă, coordonatori parteneri, responsabil monitorizare, etc.), dar și personal cu atribuții în derularea activităților proiectelor precum coordonatori de servicii de asistență socială comunitară, servicii de îngrijire la domiciliu, asistenți sociali, facilitatori comunitari, asistenți medicali, îngrijitori la domiciliu, psihologi, infirmieri, kinetoterapeuți, etc.)

**Resursele financiare** utilizate în implementarea proiectului **Bunicii comunității** au fost:

* Fonduri nerambursabile UE: 2.428.706,37 lei
* Contribuție națională: 395.130,72 lei
* Contribuție beneficiar: 33.464,52
* **Buget total: 2.857.301,61 lei**

**Resursele financiare** utilizate în implementarea proiectului **Nicăieri nu-i ca acasă** au fost:

* Fonduri nerambursabile UE: 927.320,60 lei
* Contribuție națională: 163.644,81 lei
* Contribuție beneficiar: 0,00 lei
* **Buget total: 1.090.965,41 lei**

**Resursele financiare** utilizate în implementarea proiectului **Creșterea calității vieții vârstnicilor** au fost:

* Fonduri nerambursabile UE: 2.217.789,14 lei
* Contribuție națională: 554.447,27 lei
* Contribuție beneficiar: 0,00 lei
* **Buget total: 2.772.236,41 lei**

**Resursele materiale aferente proiectelor implementate de** au constat în spațiile de birouri, mobilier de birou, calculatoare și dispozitive hardware periferice, telefon.

# **ACTIVITĂȚI DESFĂȘURATE, REZULTATE ȘI EFECTE OBȚINUTE**

La nivelul logicii de intervenție, se remarcă faptul că obiectivele specifice propuse în cadrul proiectelor răspund într-o măsură ridicată nevoilor identificate în rândul grupurilor țintă.

**Stadiul activităților și nivelul de îndeplinirea al indicatorilor**

La momentul de față proiectul **Bunicii Comunității** înregistrează întârzieri în implementare, cauzate în principal de situația impusă de pandemia de Covid 19, prin limitarea interacțiunii fizice și ulterior manifestarea reticenței de către potențialii beneficiari finali, care nu prezentau interes pentru a fi incluși în grupul țintă. Această categorie de vârstă prezintă o serie de afecțiuni și este de înțeles ca nu pot fi expuși în nici o situație, iar nivelul de protecției trebuie să fie unul ridicat.

În acest context există riscul ca activitățile proiectului să nu poată fi derulate și implicit riscul neatingerii gradului de realizare a indicatorilor asumați, dat fiind faptul că mare parte din activitățile proiectului se bazează pe interacțiune fizică. În cazul în care se ajunge în această situație, măsurile vor fi luate în funcție de situația de la momentul respectiv, fie că este vorba de o extindere a perioadei de implementare, fie în caz de forță majora de suspendarea contractului de finanțare. Ceea ce se dorește este ca întârzierea generată să fie recuperată, chiar dacă acest aspect presupune în viitor supraîncărcarea personalului implicat în implementarea proiectului, personal care este totodată angajat cu normă întreagă în cadru primăriei.

După cum se poate observa și în tabelul de mai jos, gradul de realizare[[4]](#footnote-5) a indicatorilor asumați în cadrul **proiectului Bunicii Comunității** este de 0,00%.

|  |  |  |  |
| --- | --- | --- | --- |
| Indicatori de realizare  | Planificat | Realizat | Grad de realizare |
| 4S47 - Persoane care aparțin grupurilor vulnerabile care beneficiază de servicii integrate | 145 | 0 | 0,00% |
| Indicatori de rezultat | **Planificat** | **Realizat** | **Grad de realizare** |
| 4S42 - Persoane care aparțin grupurilor vulnerabile care depășesc situația de vulnerabilitate urmare a sprijinului primit | 83 | 0 | 0,00% |

Intervențiile finanțate pentru vârstnici au susținut derularea de activități care acoperă o serie de nevoi particularizate pe care aceste persoane le prezintă. Abordarea integrată a asigurat răspunsul rapid la necesitățile grupului țintă pentru ca persoanele vizate să își continue activitatea în mediul de acasă, beneficiind de suport psihologic (program terapeutic Vreau sa fiu fericit) pentru îmbucățirea stării de bine, de furnizarea de servicii socio-medicale, de îngrijire la domiciliu.

Gradul de realizare[[5]](#footnote-6) a indicatorilor asumați în cadrul **proiectului Nicăieri nu-i ca acasă** se regăsește în tabelul de mai jos, conform ultimului raport de progres depus. La momentul de față activitățile proiectului sunt finalizate, însă progresul înregistrat nu era raportat, motiv pentru care indicatorii de rezultat nu sunt atinși.

|  |  |  |  |
| --- | --- | --- | --- |
| Indicatori de realizare  | Planificat | Realizat | Grad de realizare |
| 4S47 - Persoane care aparțin grupurilor vulnerabile care beneficiază de servicii integrate | 165 | 182 | 110,30% |
| 4S161 - Servicii la nivelul comunităților marginalizate aflate în risc de sărăcie sau excluziune socială care beneficiază de sprijin, din care: | 2 | 2 | 100% |
| Servicii sociale | 1 | 1 | 100% |
| Servicii socio-medicale | 1 | 1 | 100% |
| Indicatori de rezultat | **Planificat** | **Realizat** | **Grad de realizare** |
| 4S42 - Persoane care aparțin grupurilor vulnerabile care depășesc situația de vulnerabilitate urmare a sprijinului primit | 165 | 141 | 85,45% |
| 4S157 - Servicii funcționale oferite la nivelul comunităților marginalizate aflate în risc de sărăcie sau excluziune socială, din care:  | 2 | 0 | 0,00% |
| Servicii sociale | 1 | 0 | 0,00% |
| Servicii socio-medicale | 1 | 0 | 0,00% |

De asemenea proiectul **Creșterea calității vieții vrâstnicilor** este în proces de finalizare**,** indicatorii fiind atinși (cu excepția indicatorului 4S42 - Persoane care aparțin grupurilor vulnerabile care depășesc situația de vulnerabilitate (prin urmarea sprijinului primit) care nu înregistrează progres.

Gradul de realizare[[6]](#footnote-7) a indicatorilor asumați în cadrul proiectului se regăsește în tabelul de mai jos.

|  |  |  |  |
| --- | --- | --- | --- |
| Indicatori de realizare  | Planificat | Realizat | Grad de realizare |
| 4S47 - Persoane care aparțin grupurilor vulnerabile care beneficiază de servicii integrate | 170 | 170 | 100% |
| 4S161 - Servicii la nivelul comunităților marginalizate aflate în risc de sărăcie sau excluziune socială care beneficiază de sprijin, din care: | 10 | 10 | 100% |
| Servicii medicale | 1 | 1 | 100% |
| Servicii sociale | 7 | 7 | 100% |
| Servicii socio-medicale | 2 | 2 | 100% |
| Indicatori de rezultat | **Planificat** | **Realizat** | **Grad de realizare** |
| 4S42 - Persoane care aparțin grupurilor vulnerabile care depășesc situația de vulnerabilitate urmare a sprijinului primit | 85 | 0 | 0,00% |
| Servicii funcționale oferite la nivelul comunităților marginalizate aflate în risc de sărăcie sau excluziune socială, din care:  | 10 | 10 | 100% |
| Servicii medicale | 1 | 1 | 100% |
| Servicii sociale | 7 | 7 | 100% |
| Servicii socio-medicale | 2 | 2 | 100% |

**Efecte ale POCU**

Ca urmare a implementării proiectelor situația persoanelor vârstnice este îmbunătăță prin creșterea calității vieții acestor persoane, ca urmare a tuturor serviciilor socio-medicale de care beneficiază, în special îngrijirea la domiciliu acordată. Astfel accesul peroanelor vulnerabile la servicii sociale și medicale a fost de asemenea îmbunătățit.

# **MĂSURA ÎN CARE INTERVENȚIA POCU A CONTRIBUIT LA REZULTATELE OBȚINUTE**

Intervențiile finanțate în cadrul apelurilor pentru vârstnici au oferit șansa de a susține și derula activități care acoperă o serie de nevoi particularizate pe care aceste persoane le prezintă. În lipsa finanțării POCU nu era posibil ca serviciile sociale dedicate persoanelor vârstnice să fie furnizate, dat fiind faptul că la nivelul autorităților locale și a ONG-urilor resursele financiare sunt limitate.

# **ALTE EFECTE DECÂT CELE PLANIFICATE**

Principalul efect neașteptat manifestat constă în implicarea vârstnicilor în activitățile din sânul comunității, scopul fiind acela de a crește gradul de participare activă la nivelul comunității și crearea sentimentului de utilitate. Proiectele au avut o contribuție semnificativă la schimbarea stării de spirit a persoanelor vulnerabile care se confruntă cu sentimentul de singurătate.

# **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR**

În cadrul proiectelor au fost prevăzute măsuri de asigurare a sustenabilității acestora:

* Continuarea activităților pentru o perioadă de aproximativ de cel puțin 6 luni (comuna Isaccea), dar și în mod constant dată fiind activitatea curentă a beneficiarilor (Asociaţia Sf. Damian și Fundația Căminul Philip) ulterior finalizării proiectului;
* Întărirea unor relații parteneriale pe parcursul derulării proiectului prin care să fie dezvoltate instrumente și metode de răspuns la nevoile pe care persoanele vulnerabile le prezintă, iar serviciile sociale să fie oferite acestora în mod constant;
* Dezvoltarea unui sistem de relații comunitare, prin care să fie dezvoltate colaborări și parteneriate și care să aibă în centrul atenției persoanele vârstnice cărora să le fie oferite în continuare acces la servicii integrate și posibilități de implicare activă în comunitate;
* Asigurarea sustenabilității financiare prin atragerea de noi fonduri nerambursabile, alocări publice și donații.

# **MECANISME, DIFICULTĂȚI ȘI FACTORI CARE AU INFLUENȚAT (POZITIV SAU NEGATIV) IMPLEMENTAREA PROIECTULUI**

OI-ul și-a adus un aport concret în cadrul proiectelor, prin sprijinul acordat și înțelegerea factorilor care au dus la situații de întârziere a activităților (Bunicii Comunității).

Anumită factori influențat procesul de implementare precum este cazul întârzierilor înregistrate în derularea activităților, cauzate de contextul pandemic, fiind impuse anumite restricții privind interacțiunea fizică, mai ales în situația persoanelor vulnerabile, care necesită un grad crescut de protecție, reticenței persoanelor vârstnice de a se implica în proiect, dar și întârzierile survenite ca urmare a legislației restrictive privind angajarea personalului cu atribuții în derularea activităților proiectului (de ex. îngrijitor persoane vârstnice).

Un factor negativ este reprezentat de faptul că au fost înregistrate întârzieri în procesarea cererii de prefinațare finale (proiect Nicăieri nu-i ca acasă), ceea ce a îngreunat procesul de finalizare a proiectului.

**Complementaritatea cu alte intervenții**

La nivelul instituției UAT Isaccea (proiect Bunicii Comunității) se află în implementare un proiect prin DLRC, de asemenea menit să vină în ajutorul persoanelor marginalizate și aflate în risc de excluziune socială.

# **Studiu de caz 4 – Axa prioritară 4. Incluziunea socială și combaterea sărăcieiTema 4 „Depășirea situațiilor de vulnerabilitate”, OS 4.4 - Reducerea numărului de persoane aparținând grupurilor vulnerabile prin furnizarea unor servicii sociale/medicale/socio-profesionale de formare profesională adecvate nevoilor specifice**

1. **OBIECTUL ȘI SCOPUL STUDIULUI DE CAZ, METODOLOGIA UTILIZATĂ PENTRU REALIZAREA ACESTUIA**

Prezentul studiu de caz este unul simplu, tratând proiectul cod SMIS 137872 – „Sprijin pentru persoanele venerabile în contextul epidemiei COVID-19”, implementat în cadrul Axei Prioritare (AP) 4. Incluziunea socială și combaterea sărăciei, Obiectivul specific (OS) 4.4 „Reducerea numărului de persoane aparținând grupurilor vulnerabile prin furnizarea unor servicii sociale/medicale/socio-profesionale de formare profesională adecvate nevoilor specifice”.

Studiul de caz oferă o perspectivă asupra rezultatelor proiectelor la nivel de detaliu, scopul acestuia fiind acela de a investiga mecanismul de producere a efectelor la nivel de proiect. Totodată, studiul de caz ne permite să înțelegem mai bine: diferențele între tipuri de intervenții, investiții și beneficiari, mecanismele prin care resursele existente și cele create în cadrul proiectului au fost utilizate și valorificate, și felul în care aceste elemente și factorii externi influențează rezultatele și impactul proiectelor.

Astfel, scopul acestuia în economia exercițiului de evaluare este de a contribui la conturarea răspunsurilor pentru întrebările de evaluare (IE) 2 – 9, pe care le redăm mai jos:

* În ce măsură progresul observat este atribuit POCU?
* În ce măsură există și alte efecte, pozitive sau negative?
* În ce măsură efectul depășește granița zonei sau a sectorului sau afectează alte grupuri, nevizate de intervenție?
* În ce măsură sunt efectele durabile pe o perioadă mai lungă de timp?
* Ce mecanisme facilitează efectele? Care sunt caracteristicile cheie contextuale pentru aceste mecanisme?
* Există beneficii economice în urma intervențiilor prin POCU?
* Dacă și în ce măsură lucrurile ar fi putut fi făcute mai bine?
* Există cazuri de bune practici în ceea ce privește implementarea intervențiilor?

Proiectul a fost selectat în vederea realizării studiului de caz pe baza criteriilor care au rezultat în urma analizei portofoliului de proiecte, prezentată în *Anexa 1,* atașată raportului. Metodologia utilizată în prezentul studiu de caz combină analiza documentară (documente de proiect puse la dispoziție de către autoritatea contractantă).

# **SYNOPSIS AL PROIECTULUI**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS | Titlu proiect | Beneficiar | Parteneri | Aria de acoperire | Valoare totală proiect | Valoare finanțare nerambursabilă UE | Perioadă implementare |
| 137872 | “Sprijin pentru persoanele venerabile în contextul epidemiei COVID-19” | Ministerul Muncii și Protecției Sociale | Asociaţia Profesională Neguvernamentală de Asistență Socială ASSOC | Național | 84.507.315,66 | 71.354.038,17 | 21.05.2020-21.02.2021 |

# **PREZENTAREA PROIECTULUI**

**Context și relevanță**

Proiectul selectat în cadrul studiului de caz a fost propus spre implementare în contextul pandemiei Covid 19 și a restricțiilor impuse în vederea limitării circulației persoanelor pentru a preveni răspândirea infecției cu acesta.

Măsurile luate au generat efecte asupra tuturor persoanelor și activităților derulate, însă au fost resimțite cu precădere de către persoanele aflate în situații de vulnerabilitate precum vârstnicii care prezintă și anumite dizabilități, care odată cu aceste restricții au întâmpinat probleme în ceea ce privesc nevoile lor primare - asigurarea hranei, îngrijire medicala, procurarea medicamentelor, etc. Pe lângă acestea limitarea interacțiunilor fizice în rândul acestor persoane poate cauza și un dezechilibru psihic, fiind astfel necesare intervenții care să răspundă necesităților lor particularizate.

În acest sens, măsuri precum înființarea unei linii telefonice de tipul telefonul vârstnicului prin care acesta să beneficieze de servii precum consilierea psihologică, sprijin moral, solicitare de livrare a cumpărăturilor, dar și ajutor material sunt extrem de utile persoanelor vulnerabile din această categorie, mai ales în contextul restricțiilor existente și nu numai. Astfel, prin proiect se propun măsuri prin care să se răspunde nevoilor persoanelor vârstnice și cu dizabilități care privind din cel puțin 1000 de UAT-uri de la nivelul întregii țări.

**Obiectivul general și obiectivele specifice ale proiectului**

**Obiectivul general** al proiectului este reprezentat de creșterea calității vieții și combaterea situațiilor de risc și vulnerabilitate pentru persoanele vârstnice și cu dizabilități izolate la domiciliu sau cu restricții și dificultăți de deplasare.

**Obiectivele specifice** care contribuie la îndeplinirea obiectivului general consta în:

OS1: Creșterea calității vieții și combaterea situațiilor de risc și excluziune socială pentru minim 100.000 persoane vârstnice și persoane cu dizabilități, în contextul pandemiei COVID-19.

OS2: Creșterea capacității a minim 1000 de autorități publice de a răspunde nevoilor persoanelor vulnerabile în contextul epidemiei COVID-19.

**Principalele activități planificate**

**Categoriile de activități** planificate în faza de aplicație au inclus:

* Furnizarea de servicii de sprijin pentru persoanele vârstnice și cu dizabilități;
* Sprijinirea UAT-urilor în vederea furnizării de servicii de sprijin pentru persoanele vulnerabile prin asigurarea de resurse umane adecvate;
* Înființarea, dezvoltarea și funcționarea unui centru de coordonare și monitorizare care include servicii de tip call center.

**Grupul țintă** a inclus:

* Persoane vârstnice și cu dizabilități;
* Personal al autorităților/agențiilor publice/private care furnizează servicii sociale și de ocupare grupurilor vulnerabile.

**Actori implicați și resurse utilizate**

**Actorii** implicați în cadrul proiectului sunt reprezentați de MMPS și Asociaţia Profesională Neguvernamentală de Asistență Socială ASSOC, structura partenerială a proiectului, precum și UAT -urile implicate în acțiuni ce vizează ajutorarea persoanelor vârstnice.

**Resursele** necesare în implementarea proiectelor au vizat:

**Resurse umane** implicate în derularea activităților, au inclus echipa de implementare, cu personal având atribuții în ceea ce privește managementul de proiect (manager de proiect, coordonator partener, asistent proiect, responsabil financiar, responsabil activități proiect, responsabil comunicare și informare, etc.) dar și personal cu atribuții în ceea ce privesc activitățile proiectului (coordonatori servicii de sprijin pentru persoane vârstnice, experți informare și consiliere, operatori call center, responsabili cu protecția datelor, etc.)

 **Resurse financiare** utilizate în implementarea proiectelor au fost:

* Fonduri nerambursabile UE: 71.354.038,17 lei
* Contribuție națională: 493.695,61 lei
* Contribuție beneficiar: 12.659.581,88 lei
* **Buget total: 84.507.315,66 lei**

**Resurse materiale** au constat în spațiile de birouri și de derulare a activității cu mobilierul și echipamentele aferente birouri, calculatoare și dispozitive hardware periferice, telefoane, etc.

# **ACTIVITĂȚI DESFĂȘURATE, REZULTATE ȘI EFECTE OBȚINUTE**

Activitățile propuse spre implementare în cadrul proiectului, menită să asigure bunăstarea persoanelor încadrate în grupul țintă presupun:

* acordarea de pachete care conțin materiale de protecție și dezinfecție;
* conceperea de măsuri specifice domeniului asistenței sociale în scopul de a contribui la creșterea calității vieții în contextul pandemic;
* încheierea de acorduri de sprijin pentru acordarea sprijinului UAT-urilor prin asigurarea resurselor umane în vederea furnizării serviciilor sociale acordate persoanelor vârstnice;
* înființarea, dezvoltarea unui centru de coordonare și monitorizare care include servicii de call center.

Gradul de realizare[[7]](#footnote-8) al indicatorilor asumați în cadrul proiectului, conform ultimul raport de progres, pus la dispoziție de autoritatea contractantă și așa cum se poate observa din tabelul de mai jos, este 0%.

|  |  |  |  |
| --- | --- | --- | --- |
| Indicatori de realizare | Planificat | Realizat | Grad de realizare |
| Persoane care aparțin grupurilor vulnerabile care beneficiază de servicii integrate | 100.000 | 0 | 0,00% |
| Indicatori de rezultat | **Planificat** | **Realizat** | **Grad de realizare** |
| Persoane care aparțin grupurilor vulnerabile care depășesc situația de vulnerabilitate urmare a sprijinului primit | 80.000 | 0 | 0,00% |
| Instrumente/ proceduri/mecanisme etc. validate și utilizate în furnizarea serviciilor | 1 | 0 | 0,00% |

**Efecte ale POCU**

Principalele efecte așteptate ale intervenției POCU constă în

* creșterea calității vieții persoanelor vulnerabile – persoane vârstnice și cu dizabilități;
* creșterea capacității autorităților locale publice pentru a răspunde nevoilor persoanelor vulnerabile în contextul epidemiei COVID-19.

# **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR**

Ulterior finalizării proiectului, sustenabilitatea rezultatelor va fi asigurată prin:

* dezvoltarea la nivel regional, local și comunitar a rețelei de profesioniști în domeniul asistenței sociale, compusă din asistenții sociali, asistenții medicali sprijiniți în cadrul proiectului care se vor implica în acordarea sprijinului la nevoie în comunitate și ulterior;
* centrul de monitorizare și coordonare va continua să funcționeze în perioada de sustenabilitate, deservind toate grupurile vulnerabile din comunități, creând astfel și legătura necesară din nevoile grupului ținta și resurse disponibile la nivel local, fie ele în gestiunea APL sau ONG-urilor.
* serviciul de call center va rămâne funcțional pentru o perioadă de cel puțin 6 luni de la finalizarea proiectului;

Operaționalizarea ultimelor două măsuri va fi asigurată de către structura partenerială a proiectului.

# **Studiu de caz 5 – Axa prioritară 4. Incluziunea socială și combaterea sărăcieiTema 4 „Depășirea situațiilor de vulnerabilitate”, OS 4.4 - Reducerea numărului de persoane aparținând grupurilor vulnerabile prin furnizarea unor servicii sociale/medicale/socio-profesionale/de formare profesională adecvate nevoilor specifice**

1. **OBIECTUL ȘI SCOPUL STUDIULUI DE CAZ, METODOLOGIA UTILIZATĂ PENTRU REALIZAREA ACESTUIA**

**Prezentul studiu de caz este unul multiplu, tratând două proiecte** din cadrul AP 4, obiectivul specific 4.4 - Reducerea numărului de persoane aparținând grupurilor vulnerabile prin furnizarea unor servicii sociale/medicale/socio-profesionale/de formare profesională adecvate nevoilor specifice.

Scopul studiul de caz este acela de a investiga și oferi o înțelegere a mecanismului de producere a efectelor, fiind evidențiate diferențele între tipurile de investiții, cât și între tipurile de beneficiari, înfățișând modul în care aceste diferențe și factorii externi influențează lanțul cauzal și îndeosebi rezultatele și impactul produs. Totodată, studiul de caz oferă o imagine clară a ceea ce se putea face mai bine, permițând o mai bună vizualizare a efectelor analizate prin mijloace cantitative, pentru ca evaluarea de impact să fie informativă, să ofere beneficiarilor și tuturor părților interesate nu numai cifre și statistici, ci și imagini ale lumii reale, acolo unde efectele pe termen lung au fost resimțite.

Astfel, scopul acestuia în economia exercițiului de evaluare este de a contribui la conturarea răspunsurilor pentru întrebările de evaluare (IE) 2 – 9, pe care le redăm mai jos:

* În ce măsură progresul observat este atribuit POCU?
* În ce măsură există și alte efecte, pozitive sau negative?
* În ce măsură efectul depășește granița zonei sau a sectorului sau afectează alte grupuri, nevizate de intervenție?
* În ce măsură sunt efectele durabile pe o perioadă mai lungă de timp?
* Ce mecanisme facilitează efectele? Care sunt caracteristicile cheie contextuale pentru aceste mecanisme?
* Există beneficii economice în urma intervențiilor prin POCU?
* Dacă și în ce măsură lucrurile ar fi putut fi făcute mai bine?
* Există cazuri de bune practici în ceea ce privește implementarea intervențiilor?

Proiectele a fost selectat în vederea realizării studiului de caz pe baza criteriilor care au rezultat în urma analizei portofoliului de proiecte, prezentată în *Anexa 1,* atașată raportului. În vederea realizării studiului de caz a fost utilizată metoda cercetării documentare (documente de proiect puse la dispoziție de Autoritatea Contractantă, cercetare), dar și metoda interviului (reprezentanți ai beneficiarilor de finanțare).

# **SYNOPSIS AL PROIECTELOR**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS | Titlu proiect | Beneficiar | Parteneri | Aria de acoperire | Valoare totală proiect | Valoare finanțare nerambursabilă UE | Perioadă implementare |
| 127448 | GRĂDINIȚA BUNICILOR -Servicii sociale pentru persoane vârstnice aflate în situații de dependență sau în risc de excluziune socială | Asociaţia Suflet Pentru Oameni |  | Sud –Muntenia (local) | 2.794.562,36 | 2.375.378,02 | 24.05.2019-23.05.2022 |
| 126228 | Împreuna pentru bunici - reducerea numărului de bătrâni vulnerabili în comuna Traian, județul Ialomița prin furnizarea de servicii sociale | Comuna Traian | Direcția Generala de Asistență Sociala și Protecția Copilului - Ialomița | Sud –Muntenia (local) | 2.793.472,97 | 2.374.452,02 | 17.06.2019-16.06.2021 |

# **PREZENTAREA PROIECTELOR**

**Context și relevanță**

Proiectele selectate în cadrul prezentului studiu de caz au fost propuse spre implementarea pentru a răspunde nevoilor pe care persoanele vârstnice le prezintă:

* Venituri mici sau lipsa veniturilor;
* Reducerea capacității de acțiune ca urmare a afecțiunilor de care suferă;
* Izolarea socială ca urmare a unor dizabilități;
* Lipsa vieții sociale și incapacitatea de a beneficia de servicii sociale dedicate.

Astfel, se impune necesitatea dezvoltării în contextul specific fiecărei locații de implementare a unor sisteme de asistență socială care să fie capabile să acopere necesarul de servicii sociale, socio-medicale și medicale al persoanelor vârstnice. Cele două proiecte contribuie la îmbunătățirea situațiilor în care persoanele din grupul țintă se află prin furnizarea se servicii sociale integrate precum servicii de îngrijire la domiciliu pentru asigurarea bunăstării fizice și psihice a persoane în vârstă, servicii de tip asigurarea mesei și prin centrele de zi în care se asigură interacțiunea socială a vârstnicilor, dar sunt prestate și alte tipuri de servicii sociale dedicate acestora. Totodată, se urmărește îmbunătățirea competențelor personalului implicat în domeniul incluziunii sociale a persoanelor vârstnice (Grădinița bunicilor).

**Obiectivul general și obiectivele specifice ale proiectului**

**Obiectivul general** al proiectului **cod SMIS 127448, GRĂDINIȚA BUNICILOR - Servicii sociale pentru persoane vârstnice aflate în situații de dependență sau în risc de excluziune socială (denumit în continuare Grădinița bunicilor),** implementat deAsociaţia Suflet Pentru Oameni, este reprezentat de dezvoltarea de servicii integrate destinate persoanelor vârstnice și creșterea accesului la servicii a persoanelor vârstnice aflate în situații de dependență și/sau în risc de excluziune socială.

**Obiectivele specifice** care contribuie la îndeplinirea obiectivului general consta în:

**OS1:** Înființarea și dezvoltarea a 3 servicii sociale și socio-medicale (servicii de îngrijire la domiciliu, centru de zi, centru de preparare și distribuire a hranei) destinate persoanelor vârstnice aflate în situații de dependență și/sau în risc de excluziune socială din județul Dâmbovița.

**OS2:** Creșterea oportunităților de sprijin pentru 161 de persoane vârstnice aflate în situații de dependență și/sau în risc de excluziune socială din Municipiul Târgoviște și comunele Ulmi, Bucșani, Comișani, Răzvad, Gura Ocniței, Dragomirești în vederea atenuării/prevenirii situațiilor de dificultate și dependență, pentru menținerea acestor persoane în mediul propriu de viață.

Obiectivul general al proiectului **cod SMIS 126228, Împreuna pentru bunici - reducerea numărului de bătrâni vulnerabili în comuna Traian, județul Ialomița prin furnizarea de servicii sociale** (denumit în continuare **Împreuna pentru bunici),** implementat de Comuna Traian în parteneriat cu Direcția Generala de Asistență Sociala și Protecția Copilului – Ialomița, este reprezentat de reducerea numărului de persoane aparținând grupurilor vulnerabile prin furnizarea unor servicii sociale adecvate nevoilor specifice într-un interval de 3 ani în comuna Traian, județul Ialomița.

**Obiectivele specifice** care contribuie la îndeplinirea obiectivului general consta în:

**OS1:** Licențierea și furnizarea unui serviciu social de îngrijire bătrâni la domiciliu în beneficiul a 161 persoane vârstnice din comuna Traian pe o perioada de 36 luni.

**OS2:** Furnizarea a 9 servicii sociale/medicale/socio-medicale în cadrul centrului comunitar multifuncțional ce va fi înființat prin proiectul POCU ID 103113 în beneficiul a 161 persoane vârstnice din comuna Traian pe o perioada de 36 luni.

**Categoriile de activități** planificate în faza de aplicație a proiectelor au inclus:

* Dezvoltarea serviciilor sociale destinate persoanelor vârstnice;
* Furnizarea serviciilor sociale destinate persoanelor vârstnice.

**Grupul țintă al proiectelor** include:

* Persoane vulnerabile - persoane vârstnice aflate în situații de dependență sau în risc de excluziune socială;
* Personal al autorităților private care furnizează servicii sociale și de ocupare persoanelor vârstnice vulnerabile;
* salariați ai Asociației Suflet pentru Oameni cu atribuții în furnizarea serviciilor sociale către persoanele vârstnice vulnerabile în Centrul de zi, Cantină socială și la domiciliu.

**Actori implicați și resurse utilizate**

**Actorii** implicați în cadrul proiectelor au inclus beneficiarii de finanțare și personal cu atribuții domeniul incluziunii sociale a persoanelor vârstnice.

**Resursele** necesare în implementarea proiectelor au vizat:

**Resurse umane** implicate în derularea activităților proiectului. Acestea au inclus personal cu atribuții în aria de management al proiectului (manager de proiect, responsabil selecție și menținere grup țintă), dar și personal cu atribuții în derularea activităților prevăzute în proiecte: îngrijitori persoane vârstnice, asistenți sociali, psiholog, kinetoterapeut, consilier spiritual, bucătari, asistenți medicali.

**Resurse financiare** utilizate în implementarea proiectului Grădinița bunicilor, au fost:

* Fonduri nerambursabile UE: 2.375.378,02 lei
* Contribuție națională: 419.184,34 lei
* Contribuție beneficiar: 0,00 lei
* **Buget total: 2.794.562,36 lei**

**Resurse financiare** utilizate în implementarea proiectului Împreuna pentru bunici pentru au fost:

* Fonduri nerambursabile UE: 2.374.452,02 lei
* Contribuție națională: 363.151,53 lei
* Contribuție beneficiar: 55.869,42 lei
* **Buget total: 2.793.472,97 lei**

**Resurse materiale** au constat în spațiile aferente implementării, birouri și mobilierul aferent, precum și echipamentele necesare funcționării acestora (calculatoare, echipamente periferice, conexiune internet, etc.)

# **ACTIVITĂȚI DESFĂȘURATE, REZULTATE ȘI EFECTE OBȚINUTE**

La nivelul logicii de intervenție, obiectivele specifice propuse răspund într-o măsură ridicată nevoilor identificate în rândul grupurilor țintă, iar activitățile planificate și rezultatele așteptate au fost definite coerent și sunt în concordanță cu acestea.

Prin activitățile derulate se urmărea ca persoanele identificate ca făcând parte din grupul țintă să beneficieze de intervenții integrate prin care să se asigure bunăstarea acestora prin diferite acțiuni, în funcție de necesitățile particularizate ale acestora.

Prin implementarea proiectului **Grădinița bunicilor** se propune ca un număr de 161 de persoane vârstnice să beneficieze de servicii sociale de tipul îngrijire la domiciliu, cantină socială și centru de zi. Serviciile de îngrijire la domiciliu au scopul de asigura starea de sănătate și starea generală a persoanelor vârstnice ceea ce contribuie la îmbunătăţirea traiului acestora și asigurarea unui grad de independență mai ridicat. Prin derularea activităților în centrul de zi este facilitată recuperarea fizică și psihica a vârstnicilor precum și asigurarea participării acestora la viața socială și culturală, iar prin înființarea unei cantine sociale se asigura hrana zilnică vârstnicilor în special a acelora aflați în dificultate.

Totodată, prin proiect se dorește ca personalul instituțiilor cu atribuții în domeniul asistenței sociale să urmeze cursurile unor programe de formare profesională privind îngrijirea bătrânilor la domiciliu precum și a unor sesiuni de schimburi de bune practici, pentru a contribui la îmbunătăţirea calității serviciilor de asistență socială și la creșterea gradului de profesionalizare a personalului din domeniu.

La momentul de față proiectul este suspendat, nefiind generate efecte așteptate sau neașteptate ale intervențiilor, avându-se în vedere demararea acestuia în cel mai scurt timp posibil. Acest proiect a fost gândit în mod complementar cu un proiect ce viza realizarea infrastructurii necesare furnizării serviciilor sociale, finanțat prin Programul Operațional Regional (POR). Cu toate că proiectul a fost selectat în vederea finanțării prin POR, procesul de contractare a acestuia a înregistrat întârzieri, ceea ce a condus la situația indisponibilității unui spațiu pentru înființarea centrului de zi în care să fie derulate activitățile sociale finanțate prin POCU, OS 4.4 și în mod automat la imposibilitatea autorizării / licențierii acestor tipuri de servicii.

Gradul de realizare[[8]](#footnote-9) al indicatorilor asumați în cadrul proiectului **Grădinița bunicilor** se regăsește în tabelul de mai jos.

|  |  |  |  |
| --- | --- | --- | --- |
| Indicatori de output | Planificat | Realizat | Grad de realizare |
| 4S161 - Servicii la nivelul comunităților marginalizate aflate în risc de sărăcie sau excluziune socială care beneficiază de sprijin, din care: | 3 | 3 | 100,00% |
| Servicii sociale | 1 | 1 | 100,00% |
| Servicii socio-medicale | 2 | 0 | 0,00% |
| 4S47 - Persoane care aparțin grupurilor vulnerabile care beneficiază de servicii integrate | 161 | 20 | 12,42% |
| Indicatori de rezultat | **Planificat** | **Realizat** | **Grad de realizare** |
| 4S157 -Servicii funcționale oferite la nivelul comunităților marginalizate aflate în risc de sărăcie sau excluziune socială, din care: | 3 | 1 | 33,33% |
| Servicii sociale | 1 | 1 | 100,00% |
| Servicii socio-medicale | 2 | 0 | 0,00% |
| 4S42 - Persoane care aparțin grupurilor vulnerabile care depășesc situația de vulnerabilitate urmare a sprijinului primit | 91 | 20 | 21,98% |

Proiectul **Împreuna pentru bunici** își propune în principal să ofere bătrânilor posibilitatea să efectueze diverse activități de socializare în centrul comunitar multifuncțional care va fi licențiat ca centru de zi în cadrul proiectului „Împreuna inovam”, proiect complementar prezentului proiect, prin care se furnizează serviciile sociale derulate în cadrul centrului. De asemenea prin proiect este licențiat un serviciu de îngrijire bătrâni la domiciliu prin care liderul asigură supravegherea și ajutorarea persoanelor vârstnice singure și care nu se pot deplasa.

Gradul de realizare[[9]](#footnote-10) al indicatorilor asumați în cadrul proiectului **Împreună pentru bunici** se regăsește în tabelul de mai jos.

|  |  |  |  |
| --- | --- | --- | --- |
| Indicatori de realizare | Planificat | Realizat | Grad de realizare |
| 4S161 - Servicii la nivelul comunităților marginalizate aflate în risc de sărăcie sau excluziune socială care beneficiază de sprijin, din care: | 1 | 1 | 100,00% |
| Servicii sociale | 1 | 1 | 100,00% |
| 4S47 - Persoane care aparțin grupurilor vulnerabile care beneficiază de servicii integrate | 161 | 164 | 101,86% |
| Indicatori de rezultat | **Planificat** | **Realizat** | **Grad de realizare** |
| 4S157 -Servicii funcționale oferite la nivelul comunităților marginalizate aflate în risc de sărăcie sau excluziune socială, din care: | 1 | 1 | 100,00% |
| Servicii sociale | 1 | 1 | 100,00% |
| 4S42 - Persoane care aparțin grupurilor vulnerabile care depășesc situația de vulnerabilitate urmare a sprijinului primit | 96 | 0 | 0,00% |

**Efecte ale POCU**

Situația persoanelor vârstnice a fost vizibil îmbunătățită, aceștia beneficiind de servicii dedicate asigurării stării lor de bine.

# **MĂSURA ÎN CARE INTERVENȚIA POCU A CONTRIBUIT LA REZULTATELE OBȚINUTE**

În lipsa finanțării POCU activitățile propuse pentru vârstnici nu ar fi fost posibil a fi derulate, primăria neavând resursele necesare în acest sens, iar persoanele vârstnice nu ar fi putut beneficia de servicii de îngrijire, consiliere psihologică, socializare și masă caldă.

# **ALTE EFECTE DECÂT CELE PLANIFICATE**

Ca urmare a proiectului și legătura persoanelor vârstnice cu medicii de familie a fost întărită, existând o mai bună evidență a problemelor medicale cu care se confruntă, supervizarea medicală atentă ducând și la prevenirea unor probleme medicale suplimentare (de ex. Covid).

Au fost observate situații în care ca urmare a implicării persoanelor vârstnice în proiect, membrii familiilor acestora au avut parte de mai multă liniște și implicit au putut dezvolta proiecte personale (de ex. concentrarea asupra carierei), bunicii nefiind percepuți ca fiind o povară.

Un alt efect al derulării proiectului este considerat a fi întărirea relației pe care primăria o are cu aparținătorii persoanelor vârstnice și buna colaborare în vederea asigurării bunăstării acestora.

# **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR**

Ulterior finalizării proiectelor sunt propuse măsuri prin care sustenabilitatea să fie asigurată:

* continuarea dezvoltării parteneriatelor la nivelul echipei de implementare, a factorilor de decizie din domeniu, a administrației locale pentru îmbunătăţirea metodelor de sprijin;
* cooptarea de noi actori cu expertiza relevantă în domeniul serviciilor sociale, medico-sociale, urmând a se încheia diverse parteneriate, încurajând astfel și dezvoltarea parteneriatului public-privat;
* rezultatele și experiența acumulată în proiect vor fi integrate în politicile și strategiile organizației în strategia județeană pentru incluziune sociala, putând fi preluate de către orice instituție privată sau publică de la nivel județean care are drept obiectiv sprijinirea bătrânilor aflați în stare de vulnerabilitate, dar și prin extinderea la alt grup vulnerabil (persoane cu dizabilități, persoane cu grad ridicat de sărăcie, etc.) (Grădinița bunicilor).
* continuarea derulării activităților de voluntariat inițiate în proiect (Împreuna pentru bunici);
* sustenabilitatea financiară a activităților va fi asigurată din bugetul propriu, prin atragerea de fonduri de la consiliul județean, guvern sau din fonduri structurale (comuna Traian), dar și din donații (Asociației Suflet pentru Oameni);
* prin intermediul proiectelor cu finanțare nerambursabilă a fost constituită o echipă cu atribuții în domeniul social la nivelul primăriei Traian și au fost puse bazele unui departament de asistență socială, care vor continua furnizarea sprijinului.

# **MECANISME, DIFICULTĂȚI ȘI FACTORI CARE AU INFLUENȚAT (POZITIV SAU NEGATIV) IMPLEMENTAREA PROIECTULUI**

Principalul factor pozitiv constă în buna colaborare pe care beneficiarul de finanțare o are cu OI. Pe de altă parte o serie de factori negativi au influențat implementarea proiectelor:

* raportarea foarte greoaie, sunt solicitate foarte multe documente, iar accentul este pus mai mult pe raportare decât pe grupul țintă;
* solicitarea de foarte multe livrabile (pe experți, subactivități și grup țintă), ceea ce duce la o suprapunere a livrabilelor și timp suplimentar necesar în vederea încărcării acestora în My SMIS (se încarcă același document de mai multe ori, în cadrul unor secțiuni diferite);
* solicitarea nefondată a unor documente justificative (de ex. nedeductibilitatea TVA – instituțiile publice Primării/ DGASPC-uri nu sunt plătitoare de TVA nefiind astfel necesară depunerea unei declarații în acest sens), la care se adaugă documente aferente legii asistenței sociale;
* procedurile stufoase și neclare;
* lipsa unei abordări unitare de la OI la altul și chiar și în cadrul aceluiași OI;
* lipsa expertizei din domeniul asistenței sociale la nivelul AM/OI, dat fiind faptul că domeniul serviciilor este complex, iar grupurile vulnerabile sunt variate și prezintă nevoi particularizate;
* indicatorul privind situația de vulnerabilitate a fost gândit greșit, dat fiind vorba de persoane vârstnice nu se poate aduce în discuție depășirea situației de vulnerabilitate, ci îmbunătățirea temporară a situației acestora – impune dificultăți în raportarea indicatorilor;
* implicarea bunicilor în diverse activități sociale nu a fost posibilă ca urmare a pandemiei, dar aceștia au fost vizitați acasă pe perioada stării de urgență pentru că situația persoanelor vârstnice s-a înrăutățit în pandemie, majoritatea dintre aceștia suferind de singurătate.

# **Studiu de caz 6 – Axa prioritară 4. Incluziunea socială și combaterea sărăcieiTema 4 „Depășirea situațiilor de vulnerabilitate”, OS 4.4 - Reducerea numărului de persoane aparținând grupurilor vulnerabile prin furnizarea unor servicii sociale/medicale/socio-profesionale/de formare profesională adecvate nevoilor specifice**

1. **OBIECTUL ȘI SCOPUL STUDIULUI DE CAZ, METODOLOGIA UTILIZATĂ PENTRU REALIZAREA ACESTUIA**

Prezentul studiu de caz este unul simplu, tratând proiectul cod SMIS 126803 – „Împreună pentru bunicii comunității din Bușteni”, implementat în cadrul Axei Prioritare (AP) 4. Incluziunea socială și combaterea sărăciei, Obiectivul specific (OS) 4.4 „Reducerea numărului de persoane aparținând grupurilor vulnerabile prin furnizarea unor servicii sociale/ medicale/ socio-profesionale/de formare profesională adecvate nevoilor specifice”.

Studiul de caz oferă o perspectivă asupra rezultatelor proiectelor la nivel de detaliu, scopul acestuia fiind acela de a investiga mecanismul de producere a efectelor la nivel de proiect. Totodată, studiul de caz ne permite să înțelegem mai bine: diferențele între tipuri de intervenții, investiții și beneficiari, mecanismele prin care resursele existente și cele create în cadrul proiectului au fost utilizate și valorificate, și felul în care aceste elemente și factorii externi influențează rezultatele și impactul proiectelor.

Astfel, scopul acestuia în economia exercițiului de evaluare este de a contribui la conturarea răspunsurilor pentru întrebările de evaluare (IE) 2 – 9, pe care le redăm mai jos:

* Care este progresul observat cu privire la depășirea situațiilor de vulnerabilitate pentru grupurile vizate de program?
* În ce măsură progresul observat este atribuit POCU?
* În ce măsură există și alte efecte, pozitive sau negative?
* În ce măsură efectul depășește granița zonei sau a sectorului sau afectează alte grupuri, nevizate de intervenție?
* În ce măsură sunt efectele durabile pe o perioadă mai lungă de timp?
* Ce mecanisme facilitează efectele? Care sunt caracteristicile cheie contextuale pentru aceste mecanisme?
* Există beneficii economice în urma intervențiilor prin POCU?
* Dacă și în ce măsură lucrurile ar fi putut fi făcute mai bine?
* Există cazuri de bune practici în ceea ce privește implementarea intervențiilor?

Proiectul a fost selectat în vederea realizării studiului de caz pe baza criteriilor care au rezultat în urma analizei portofoliului de proiecte, prezentată în *Anexa 1,* atașată raportului. Metodologia utilizată în prezentul studiu de caz combină analiza documentară (documente de proiect puse la dispoziție de către autoritatea contractantă).

# **SYNOPSIS AL PROIECTULUI**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS | Titlu proiect | Beneficiar | Parteneri | Aria de acoperire | Valoare totală proiect | Valoare finanțare nerambursabilă UE | Perioadă implementare |
| 126803 | Împreună pentru bunicii comunității din Bușteni | QUEST PARTNERS SRL | n/a | Sud –Muntenia (local) | 2.647.917,77 | 2.138.258,03 | 30.12.2020-30.07.2023 |

# **PREZENTAREA PROIECTULUI**

**Context și relevanță**

Proiectul este propus a fi implementat în contextul accentuării fenomenului de îmbătrânire a populației și de declin a natalității, fenomen manifestat la nivel mondial, însă resimțit cu precădere în comunități restrânse, în mediul rural, dar și în cel urban, în special în orașele mai mici.

La nivelul localității Bușteni, județul Prahova, locația de implementare a proiectului, nu exista nici un serviciu social înființat și acreditat conform normelor legislative în vigoare. În acest context necesitatea creării și dezvoltării unor servicii sociale devine prioritară pentru a putea răspunde nevoilor (lipsa resurselor economice, dizabilități fizice și psihice, excluziune socială) pe care persoanele vulnerabile le prezintă în vederea reintegrării sociale și pentru prevenirea instituționalizării acestora, iar proiectul selectat în cadrul cestui studiu de caz răspunde acestor nevoi prin dezvoltarea de servicii sociale alternative adresate persoanelor vulnerabile.

**Obiectivul general si obiectivele specifice ale proiectului**

**Obiectivul general** al proiectuluieste reprezentat de creșterea accesului la servicii sociale accesibile, durabile și de calitate pentru vârstnici din regiunea Sud-Muntenia, promovând participarea sociala activă și demnă a persoanelor vârstnice în societate.

**Obiectivele specifice**, care a contribuie la îndeplinirea obiectivului general constă în:

**OS1:** Facilitarea accesului la servicii sociale integrate și adecvate nevoilor personale pentru 145 persoane vârstnice dependente din localitatea rurală Bușteni, județul Prahova.

**OS2:** Dezvoltarea competențelor cheie în rândul personalului din autorități/agenții publice și/sau private care furnizează servicii sociale și de ocupare persoanelor vârstnice vulnerabile, precum și din rândul personalului organizațiilor societății civile și ONG-uri din regiunea Sud-Muntenia prin participarea a 25 de persoane la programul de formare profesionala ”Specialist în activități de lobby”.

**Principalele activități planificate**

**Categoriile de activități** planificate în faza de aplicație au inclus:

* Organizarea și furnizarea serviciilor sociale integrate;
* Instruirea personalului.

**Grupul țintă** include:

* persoane vârstnice dependente (domiciliate în comuna Bușteni, județul Prahova);
* personal angajat în instituții publice/private, furnizori de servicii sociale, ONG-uri care lucrează cu și pentru persoane vârstnice, din regiunea Sud Muntenia.

**Actori implicați și resurse utilizate**

**Principalul actor implicat** în implementarea proiectului este beneficiarul de finanțare, care este o întreprindere mijlocie, dar include și personal din domeniul asistenței sociale, cu atribuții în activitatea cu persoanele vârstnice.

**Resursele** necesare în implementarea proiectelor vizează:

**Resurse umane** implicate în derularea activităților proiectului. Acestea au inclus personal cu atribuții în managementul proiectului, expert în accesarea fondurilor structurale și de coeziune și personal cu responsabilități în derularea activităților: asistent social, psiholog, medic specialist, îngrijitor persoane vârstnice la domiciliu.

**Resurse financiare** utilizate în implementarea proiectului au fost:

* Fonduri nerambursabile UE: 2.138.258,03 lei
* Contribuție națională: 377.339,59 lei
* Contribuție beneficiar: 132.320,15 lei
* **Buget total: 2.647.917,77 lei**

**Resurse materiale** au constat în două spațiile de lucru, unul pentru desfășurarea serviciilor sociale, mobilier, calculatoare și echipamente hardware periferice, dar și autoturisme, pentru deplasarea la domiciliul persoanelor vulnerabile.

# **ACTIVITĂȚI DESFĂȘURATE, REZULTATE ȘI EFECTE OBȚINUTE**

Prin activitățile propuse spre implementare proiectul răspunde nevoii de a dezvolta servicii sociale diversificate de interes local, cu scopul de a îmbunătăți calitatea vieții persoanelor vulnerabile - persoane vârstnice și de a preveni instituționalizarea acestora.

În acest sens este prevăzută înființarea unui serviciu mobil de acordare hrana (masa pe roți) și operaționalizarea unei unități de îngrijire la domiciliu pentru persoane vârstnice, acțiuni prin care se dorește reintegrarea acestora în viața comunității prin conștientizarea și exploatarea capacităților proprii, asigurând menținerea acestor persoane în mediul propriu de viața.

Unitatea de îngrijire la domiciliu, pentru persoane vârstnice și pentru persoane aflate în incapacitate de a se îngriji singure vizează efectuarea activităților de baza ale vieții zilnice și contribuie la promovează dreptului la o viată sănătoasă, securitate și participare activă la viața economică, socială, culturală și politică a comunității. Pentru înființarea și funcționarea acestui serviciu social la domiciliu sunt necesare produse de igienă personală, menaj și întreținere, servicii de consiliere, servicii de evaluare stomatologică și oftalmologică, etc.

În ceea ce privește serviciul mobil de acordare a hranei acesta presupune acordare de hrană persoanelor vârstnice dependente cu vârste de peste 65 de ani, fiind utilizate produse alimentare adecvate, tehnologii de transport și livrare sigure pentru asigurarea unui aport optim nutrițional.

În proiect este prevăzută și formarea profesională a personalului care lucrează cu persoane vârstnice, din regiunea Sud-Muntenia, ceea ce contribuie în mod direct la reducerea numărului de persoane aparținând grupurilor vulnerabile prin furnizarea unor servicii sociale/medicale/socio-profesionale/de formare profesionala adecvate nevoilor specifice

**Nivelul de îndeplinirea a indicatorilor**

Gradul de realizare al indicatorilor asumați în cadrul proiectului este de 0,00%, proiectul fiind în proces de implementare și neexistând până la momentul realizării studiului de caz rapoarte de progres depuse și validate. Indicatorii asumați se regăsesc în tabelul de mai jos.

|  |  |  |  |
| --- | --- | --- | --- |
| Indicatori de realizare | Planificat | Realizat | Grad de realizare |
| Servicii la nivelul comunităților marginalizate aflate în risc de sărăcie sau excluziune socială care beneficiază de sprijin, din care: Servicii sociale | 2 | n/a | n/a |
| Persoane care aparțin grupurilor vulnerabile care beneficiază de servicii integrate | 145 | n/a | n/a |
| Servicii la nivelul comunităților marginalizate aflate în risc sărăcie sau excluziune socială care beneficiază de sprijin | 2 | n/a | n/a |
| Indicatori de rezultat | **Planificat** | **Realizat** | **Grad de realizare** |
| Persoane care aparțin grupurilor vulnerabile care depășesc situația de vulnerabilitate ca urmare a sprijinului primit | 145 | n/a | n/a |
| Servicii funcționale oferite la nivelul comunităților marginalizate aflate în risc de sărăcie sau excluziune socială | 2 | n/a | n/a |
| Servicii funcționale oferite la nivelul comunităților marginalizate aflate în risc de sărăcie sau excluziune sociala, din care: Servicii sociale | 2 | n/a | n/a |

Printre **efectele așteptate** generate de intervențiile POCU, OS 4.4 putem menționa:

* Acces îmbunătățit la servicii sociale pentru persoanele vârstnice;
* Creșterea calității vieții pentru vârstnici;
* Îmbucățirea capacității personalului cu atribuții în îngrijirea persoanelor vârstnice.

# **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR**

Beneficiarul de finanțare îți propune să continue furnizarea serviciilor sociale pentru 6 luni după finalizarea proiectului dată fiind capacitatea și expertiza deținută, cu resurse proprii și de la bugetul local al UAT Bușteni. În ceea ce privește echipamentele achiziționate pentru cele doua servicii înființate, acestea vor fi utilizate de personalul.

# **Studiu de caz 7 – Axa prioritară 4. Incluziunea socială și combaterea sărăcieiTema 4 „Depășirea situațiilor de vulnerabilitate”, OS 4.4 - Reducerea numărului de persoane aparținând grupurilor vulnerabile prin furnizarea unor servicii sociale/medicale/socio-profesionale/ de formare profesională adecvate nevoilor specifice**

1. **OBIECTUL ȘI SCOPUL STUDIULUI DE CAZ, METODOLOGIA UTILIZATĂ PENTRU REALIZAREA ACESTUIA**

**Prezentul studiu de caz este unul multiplu, tratând trei proiecte** din cadrul AP 4, obiectivul specific 4.4 - Reducerea numărului de persoane aparținând grupurilor vulnerabile prin furnizarea unor servicii sociale/medicale/socio-profesionale/ de formare profesională adecvate nevoilor specifice.

Scopul studiul de caz este acela de a investiga și oferi o înțelegere a mecanismului de producere a efectelor, fiind evidențiate diferențele între tipurile de investiții, cât și între tipurile de beneficiari, înfățișând modul în care aceste diferențe și factorii externi influențează lanțul cauzal și îndeosebi rezultatele și impactul produs. Totodată, studiul de caz oferă o imagine clară a ceea ce se putea face mai bine, permițând o mai bună vizualizare a efectelor analizate prin mijloace cantitative, pentru ca evaluarea de impact să fie informativă, să ofere beneficiarilor și tuturor părților interesate nu numai cifre și statistici, ci și imagini ale lumii reale, acolo unde efectele pe termen lung au fost resimțite.

Astfel, scopul acestuia în economia exercițiului de evaluare este de a contribui la conturarea răspunsurilor pentru întrebările de evaluare (IE) 2 – 9, pe care le redăm mai jos:

* În ce măsură progresul observat este atribuit POCU?
* În ce măsură există și alte efecte, pozitive sau negative?
* În ce măsură efectul depășește granița zonei sau a sectorului sau afectează alte grupuri, nevizate de intervenție?
* În ce măsură sunt efectele durabile pe o perioadă mai lungă de timp?
* Ce mecanisme facilitează efectele? Care sunt caracteristicile cheie contextuale pentru aceste mecanisme?
* Există beneficii economice în urma intervențiilor prin POCU?
* Dacă și în ce măsură lucrurile ar fi putut fi făcute mai bine?
* Există cazuri de bune practici în ceea ce privește implementarea intervențiilor?

Proiectele a fost selectat în vederea realizării studiului de caz pe baza criteriilor care au rezultat în urma analizei portofoliului de proiecte, prezentată în *Anexa 1,* atașată raportului. În vederea realizării studiului de caz a fost utilizată metoda cercetării documentare (documente de proiect puse la dispoziție de Autoritatea Contractantă, cercetare ), dar și metoda interviului (reprezentanți ai beneficiarilor de finanțare).

# **SYNOPSIS AL PROIECTELOR**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS/ ID proiect | Titlu proiect | Beneficiar | Parteneri | Aria de acoperire | Valoare totală proiect (Lei) | Valoare finanțare nerambursabilă UE (Lei) | Perioadă implementare |
| 127757 | Cantina Sfântul Nicolae - serviciul masa pe roti pentru bunicii comunității | Arhiepiscopia Aradului | n/a | Vest (local) | 2.742.882,60 | 2.331.450,21 | 10.04.2020-27.10.2022 |
| 127616 | Bunicii Comunității - Comuna Pestișani | Comuna Pestișani | n/a | Sud-Vest Oltenia (local) | 2.793.223,75 | 2.374.240,18 | 03.06.2019-02.06.2022 |
| 127734 | PRO AGE - Servicii sociale ți socio-medicale pentru persoane vârstnice in comuna Ighiu | Comuna Ighiu | n/a | Centru (local) | 2.789.904,82 | 2.371.419,15 | 23.05.2019-23.07.2021 |

# **PREZENTAREA PROIECTELOR**

**Context și relevanță**

Provocarea demografică reprezentată de îmbătrânirea populației necesită un răspuns activ pentru abordarea nevoilor actuale ale vârstnicilor vulnerabili socio-economic, mai ales la nivel local. Această grupă de vârstă necesită o atenție specială, având în vedere nevoia mai mare de servicii de îngrijire pe termen lung a populației în vârstă. În acest context au fost propuse spre implementare cele trei proiecte selectate în prezentul studiu de caz.

Cele mai problematice aspecte pe care categoria de persoane vulnerabile persoane în vârstă le prezintă sunt:

* lipsa unei familii;
* lipsa unei locuințe proprii;
* lipsa veniturilor necesare în vederea asigurării bunurilor de bază;
* incapacitatea de a se îngriji singuri;
* imposibilitatea asigurării unei stări de sănătate optime și efectuării de investigații medicale în caz de necesitate;
* lipsa activității sociale.

La acestea se adaugă și capacitatea redusă a serviciilor publice existente de a răspunde nevoilor din comunitate, cauzat de numărul redus de servicii sociale furnizate în comunitate persoanelor vârstnice.

Cele trei proiecte selectate contribuie la creșterea accesului la servicii accesibile, durabile și de înaltă calitate prin dezvoltarea și furnizarea de servicii de consiliere, asistență și recuperare precum și servicii de îngrijire la domiciliu în cadrul Centrelor de zi pentru persoane vârstnice, dar și prin oferirea unei mese calde persoanele vulnerabile.

**Obiectivul general si obiectivele specifice ale proiectului**

**Obiectivul general** al proiectului cod **SMIS 127757, Cantina Sfântul Nicolae – serviciul de masă pe roți pentru bunicii comunității (denumit Cantina Sfântul Nicolae),** implementat de Arhiepiscopia Aradului, este reprezentat de reducerea numărului de persoane vârstnice aflate în situații de vulnerabilitate din Arad, prin dezvoltarea activității cantinei Sfântul Nicolae ca centru de preparare și distribuire a hranei pentru persoane aflate în risc de sărăcie pentru a deservi 170 de vârstnici.

**Obiectivele specifice** care contribuie la îndeplinirea obiectivului general consta în:

**OS1:** Dezvoltarea cantinei sociale Sfântul Nicolae ca centru de preparare și distribuire a hranei pentru persoane aflate în risc de sărăcie, adresat persoanelor vârstnice.

**OS2:** Înființarea unui serviciu mobil de acordare a hranei, complementar cantinei sociale Sfântul Nicolae, de tip masă pe roți și autorizarea acestuia pentru a asigura accesul la servicii sociale pentru 170 persoane vârstnice expuse riscului de excluziune socială cauzate de dificultățile de deplasare pe o perioada de cel puțin 30 de luni, 24 în cadrul proiectului și cel puțin 6 după terminarea acestuia.

**OS3:** Reducerea numărului de persoane aparținând grupurilor vulnerabile prin furnizarea unor servicii de tipul „masă pe roți” pentru cel puțin 170 de persoane din grupul țintă.

**OS4:** Motivarea organizațiilor și a comunității locale pentru a dezvolta parteneriate de tip public-privat între unitatea de asistență socială și cel puțin 5 organizații pentru a susține prin donații și voluntariat sustenabilitatea serviciilor adresate persoanele vârstnice pe termen lung

**Obiectivul general** al proiectului cod **SMIS 127616, Bunicii Comunității - Comuna Pestișani (denumit în continuare Bunicii comunității),** implementat de Comuna Pestișani este reprezentat de reducerea numărului de persoane vârstnice aflate în situație de vulnerabilitate, la nivelul comunei Pestișani, județul Gorj, prin sprijinirea accesului la servicii sociale integrate în vederea păstrării și prelungirii independenței lor, și pentru depășirea dificultăților caracteristice acestei categorii de populație.

**Obiectivele specifice** care contribuie la îndeplinirea obiectivului general consta în:

**OS1:** Licențierea și furnizarea serviciului social “Centru de zi de socializare și petrecere a timpului liber (tip club)” destinat persoanelor vârstnice – “Clubul Seniorilor” în scopul socializării, ameliorării stării psihologice a persoanelor vârstnice singuratice și vulnerabile precum și pentru prevenirea și combaterea excluziunii sociale.

**OS2:** Continuarea - UAT Pestișani, furnizor de servicii sociale acreditat, în baza certificatului Seria AF nr. 002250 din 21.07.2017, își propune sa licențieze serviciul social “Centru de zi de socializare și petrecere a timpului liber (tip club)”, înființând astfel un club destinat persoanelor vârstnice “Clubul Seniorilor”, care are scopul de a sprijini reducerea fenomenului de izolare și autoizolare socială a persoanelor vârstnice cu risc de a fi excluse social, optimizarea emoțională și prevenirea depresiei a persoanelor de peste 65 de ani aflate în dificultate.

**OS3:** Inovare socială prin desfășurarea în colaborare cu parteneri și voluntari persoane vârstnice, a unei campanii de conștientizare privind nevoile persoanelor vârstnice și beneficiile îmbătrânirii active și promovarea serviciului social înființat “Clubul Seniorilor”.

**OS4:** Continuarea - Acțiunile de mobilizare pentru o îmbătrânire activă și de accesare a serviciului social “Clubul Seniorilor” se vor realiza prin organizarea săptămânala a Zilei Porților Deschise în cadrul activităților Clubului Seniorilor, unde pot participa persoanele neînregistrate în serviciul social - centrul de zi, pentru a conștientiza avantajul socializării și a identifica activitățile oferite de centru si la care ar dori să ia parte.

**Obiectivul general** al proiectului cod **SMIS 127734, PRO AGE- Servicii sociale și socio-medicale pentru persoane vârstnice în comuna Ighiu (denumit în continuare proiectul PRO AGE)** este reprezentat de creșterea accesului la servicii accesibile, durabile și de înaltă calitate, pentru minim 240 de persoane vârstnice din comuna Ighiu, Județul Alba prin dezvoltarea și furnizarea de servicii de consiliere, asistență și recuperare precum și servicii de îngrijire la domiciliu în cadrul Centrului de zi pentru persoane vârstnice.

**Obiectivele specifice** care contribuie la îndeplinirea obiectivului general consta în:

**OS1:** Sprijinirea dezvoltării serviciilor socio-medicale și de îngrijire la domiciliu în scopul prevenirii situațiilor de dificultate și dependență, pentru 240 de persoane vârstnice în vederea menținerii acestora în mediul propriu de viață.

**OS2:** Îmbunătăţirea calității vieții pentru un număr de cel puțin 240 persoane aparținând grupurilor vulnerabile, persoane în vârsta prin furnizarea serviciilor de consiliere, asistență și recuperare și de îngrijire la domiciliu.

**Principalele activități planificate**

**Categoriile de activități** planificate în faza de aplicație a proiectului **Cantina Sf. Nicolae** au inclus:

* Dezvoltarea serviciilor sociale destinate persoanelor vârstnice;
* Campanii de implicare a comunității, consiliere socială și de informare.

**Grupul țintă** include persoane vârstnice, din municipiul Arad, afectate de sărăcie și dependență socială, cu dificultăți de deplasare, expuse riscului de instituționalizare, aflate în incapacitatea de a-și asigura traiul zilnic.

**Categoriile de activități** planificate în faza de aplicație a proiectului **Bunicii comunității** au inclus:

* Dezvoltarea serviciilor sociale destinate persoanelor vârstnice;
* Înființarea și operaționalizarea serviciului social “Centru de zi de socializare și petrecere a timpului liber (tip club)” destinat persoanelor vârstnice – „Clubul Seniorilor”;
* Campanie de informare privind nevoile persoanelor vârstnice și beneficiile îmbătrânirii active și promovarea serviciului social înființat “Clubul Seniorilor”.

**Grupul țintă** vizat de proiect este reprezentat de persoane vârstnice, din comuna Pestișani.

**Categoriile de activități** planificate în faza de aplicație a proiectului **PRO AGE** au inclus:

* Dezvoltarea și furnizarea serviciilor sociale destinate persoanelor vârstnice (Centrul de zi pentru persoane vârstnice – Consiliere, Asistență si Recuperare);
* Furnizarea serviciilor de îngrijire la domiciliu pentru persoanele vulnerabile (persoane în vârstă);
* Derularea campaniei de informare.

**Grupul ținta** este format din persoane vârstnice aflate în situații de dependență si/sau în risc de excluziune socială de pe raza comunei Ighiu.

**Actori implicați și resurse utilizate**

**Actorii** implicați în cadrul proiectelor au inclus beneficiarii de finanțare, autorități locale (UAT) și instituții de cult (Arhiepiscopia Aradului), respectiv personal cu atribuții în domeniul asistenței sociale.

**Resursele** necesare în implementarea proiectelor au vizat:

**Resurse umane** implicate în derularea activităților proiectelor au inclus echipa de implementare a proiectului (manager de proiect, expert de implementare, expert comunicare și promovare, expert PR, expert grup țintă, expert IT, responsabil achiziții, etc.) , dar și personal implicat în derularea activităților prevăzute în proiecte (asistent social, asistent medical, îngrijitor clădiri, șofer, îngrijitor persoane vrâstnice, consilier juridic, animator socio-educativ, bucătar, nutriționist).

**Resurse financiare** utilizate în implementarea proiectelor au fost:

**Proiectul Cantina Sfântul Nicolae:**

* Fonduri nerambursabile UE: 2.331.450,21 lei
* Contribuție națională: 411.432,39 lei
* Contribuție beneficiar: 0,00 lei
* **Buget total: 2.742.882,60 lei**

**Proiectul Bunicii Comunității:**

* Fonduri nerambursabile UE: 2.374.240,18 lei
* Contribuție națională: 363.119,10 lei
* Contribuție beneficiar: 55.864,47 lei
* **Buget total: 2.793.223,75 lei**

**Proiect PRO AGE:**

* Fonduri nerambursabile UE: lei
* Contribuție națională: lei
* Contribuție beneficiar: lei
* **Buget total: lei**

**Resurse materiale** au constat în birouri și mobilier de birou, calculatoare și dispozitive hardware periferice, telefon, respectiv spații în care se derulează activitățile proiectelor (centre de zi, spații de gătit, etc.) și după caz autovehicule, etc.

# **ACTIVITĂȚI DESFĂȘURATE, REZULTATE ȘI EFECTE OBȚINUTE**

Prin activitățile planificate în cadrul proiectelor selectate s-a urmărit îmbunătățirea condițiilor de trai a persoanelor vârstnice, prin oferirea de servicii sociale individualizate nevoilor acestora. Aceste servicii constau în oferirea unei mesei calde, derularea de activități în centre de zi în care persoanele vârstnice pot socializa, dar le sunt furnizate și alte servicii (consiliere socială și psihologică, kinetoterapie, servicii medicale pe baza recomandărilor specialiștilor) și furnizarea serviciilor de îngrijire la domiciliu în vederea menținerii persoanelor vârstnice în mediul propriu de viață.

În cazul proiectului **Cantina Sfântul Nicolae** activitățile au fost suspendate ca urmare a semnării cu întârziere a contractului de finanțare (aprilie 2020), la momentul în care era declarată starea de urgență la nivel național, iar recrutarea grupului țintă era extrem de dificilă, date fiind restricțiile existente. Din acest motiv proiectul nu înregistrează progres, nefiind manifestate efectele așteptate.

**Nivelul de îndeplinirea a indicatorilor**

Indicatorii [[10]](#footnote-11) asumați în cadrul **proiectului Cantina Sfântul Nicolae** se regăsesc în tabelul de mai jos.

|  |  |  |  |
| --- | --- | --- | --- |
| Indicatori de realizare | Planificat | Realizat | Grad de realizare |
| Persoane care aparțin grupurilor vulnerabile care beneficiază de servicii integrate | 170 | - | - |
| Servicii la nivelul comunităților marginalizate aflate în risc de sărăcie sau excluziune sociala care beneficiază de sprijin, din care  | 2 | - | - |
| Servicii sociale | 2 | - | - |
| Indicatori de rezultat | **Planificat** | **Realizat** | **Grad de realizare** |
| Persoane care aparțin grupurilor vulnerabile care depășesc situația de vulnerabilitate urmare a sprijinului primit | 95 | - | - |
| Servicii funcționale oferite la nivelul comunităților marginalizate aflate în riscde sărăcie sau excluziune socială, din care  | 2 | - | - |
| Servicii sociale | 2 | - | - |

Gradul de realizare[[11]](#footnote-12) al indicatorilor asumați în cadrulproiectului **Bunicii comunității** se regăsește în tabelul de mai jos. Indicatorii de realizare au fost îndepliniți (100%), însă în cazul indicatorilor de rezultat gradul de realizare al acestora este 0,00%.

|  |  |  |  |
| --- | --- | --- | --- |
| Indicatori de realizare | Planificat | Realizat | Grad de realizare |
| 4S157 - Servicii la nivelul comunităților marginalizate aflate în risc de sărăcie sau excluziune socială care beneficiază de sprijin, din care:  | 1 | 1 | 100,00% |
| Servicii sociale | 1 | 1 | 100,00% |
| Persoane care aparțin grupurilor vulnerabile care beneficiază de servicii integrate | 165 | 166 | 100,61% |
| Indicatori de rezultat | **Planificat** | **Realizat** | **Grad de realizare** |
| 4S157 - Servicii funcționale oferite la nivelul comunităților marginalizate aflate în riscde sărăcie sau excluziune socială, din care  | 1 | 0 | 0,00% |
| Servicii sociale | 1 | 0 | 0,00% |
| 4S42 - Persoane care aparțin grupurilor vulnerabile care depășesc situația de vulnerabilitate ca urmare a sprijinului primit | 100 | 0 | 0,00% |

Gradul de realizare[[12]](#footnote-13) al indicatorilor asumați în cadrul **proiectului PRO AGE** se regăsește în tabelul de mai jos. Indicatorul de realizare „4S47 - Persoane care aparțin grupurilor vulnerabile care beneficiază de servicii integrate” înregistrează un progres de doar 12%, respectiv indicatorul de rezultat „4S42 - Persoane care aparțin grupurilor vulnerabile care depășesc situația de vulnerabilitate ca urmare a sprijinului primit” de 0%, pe când ceilalți indicatori asumați sunt îndepliniți în proporție de 100%

|  |  |  |  |
| --- | --- | --- | --- |
| Indicatori de realizare | Planificat | Realizat | Grad de realizare |
| 4S47 - Persoane care aparțin grupurilor vulnerabile care beneficiază de servicii integrate | 240 | 29 | 12, 08% |
| 4S161 - Servicii la nivelul comunităților marginalizate aflate în risc de sărăcie sau excluziune socială care beneficiază de sprijin, din care:  | 2 | 2 | 100,0% |
| Servicii socio-medicale | 1 | 1 | 100,0% |
| Servicii medicale | 1 | 1 | 100,0% |
| Indicatori de rezultat | **Planificat** | **Realizat** | **Grad de realizare** |
| 4S42 - Persoane care aparțin grupurilor vulnerabile care depășesc situația de vulnerabilitate ca urmare a sprijinului primit | 150 | 0 | 0,00% |
| 4S157 - Servicii funcționale oferite la nivelul comunităților marginalizate aflate în riscde sărăcie sau excluziune socială, din care  | 2 | 2 | 100,0% |
| Servicii socio-medicale | 1 | 1 | 100,0% |
| Servicii medicale | 1 | 1 | 100,0% |

Toate cele trei proiecte sunt în proces de implementare, progresul surprins mai sus fiind conform ultimului raport de progres depus, însă activitățile fiind în derulare stadiul acestora este mult mai avansat. Excepție face proiectul Cantina Sfântul Nicolae care este suspendat, dar exista intenția reluării acestuia, nefiind luat în considerare riscul neîndeplinirii indicatorilor asumați, în perioada rămasă de implementare urmând a fi recuperată întârzierea înregistrată.

**Efecte ale POCU**

Ca urmare a derulării intervențiilor situația bunicilor s-a îmbunați, atât din punct de vedere fizic, cât și psihic. Aceștia au beneficiat de o paletă de servicii variată, care a contribuit la creșterea calității vieții acestora.

# **ALTE EFECTE DECÂT CELE PLANIFICATE**

Ca urmare a activităților în care persoanele vârstnice au fost implicate s-a observat că acestea au ajutat la combaterea stresului și a anxietății, dar și la creșterea stimei de sine. Aceștia au fost motivate să se implice la rândul lor în diverse acțiuni (activități caritabile), ajutând la identificarea persoanelor care au nevoie de sprijin și propunând măsuri de ajutorare a acestora, dând astfel dovadă de empatie, iar comunicarea cu aceștia fiind una foarte bună.

A fost observată o cerere crescută față de activitățile centrelor de zi, aceste ființe considerate a fi interesante de către persoanele vârstnice și ajutând la combaterea sentimentului de inutilitate (ex. redescoperirea meșteșugurilor, culegerea plantelor medicinale pentru ceaiuri, etc.).

# **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR**

Ulterior finalizării proiectelor activitățile demarate vor continua a fi funcționale:

* Funcționarea cantinei și furnizarea meselor către persoanele vulnerabile (masa pe roți) (proiectul Cantina Sf. Nicolae), operaționalizare acesteia fiind asigurată din resursele proprii ale beneficiarului, care se bazează în principal pe donații ale enoriașilor;
* Se au în vedere diverse protocoale cu stakeholderi, firme private și instituții sociale, pentru obținerea unor ajutoare financiare pentru asigurarea meselor persoanelor vârstnice și implicarea persoanelor doritoare în activități de voluntariat (cantina Sf. Nicolae);
* Asigurarea vizibilității proiectului, printr-un site dedicat, o platformă care să reunească toate părțile interesate și persoane din comunitate care îți doresc să ajute persoane din grupul vulnerabil în funcție de necesități (bani, produse alimentare și de îngrijire, lemne, ajutor în gospodărie, etc.). Pe site vor fi publicate și dovezi (fotografii, testimoniale) privind sprijinul acordat persoanelor vârstnice (cantina Sf. Nicolae);
* După finalizarea proiectului se au în vedere acțiuni precum vânzarea către companii a meniului zilei pregătit în cantina socială, iar câștigul să fie redirecționat către acțiuni caritabile destinate persoanelor vulnerabile (cantina Sf. Nicolae);
* Serviciile sociale acreditate și dezvoltate în cadrul proiectului vor continua în cadrul “Clubul Seniorilor” (proiectul Bunicii comunității);
* Spațiul amenajat prin proiect cu scopul de a deservi drept centru de zi pe o perioada nelimitată. Funcționarea acestuia va fi asigurată din resurse proprii (proiectul Bunicii comunității);
* Pentru derularea unor acțiuni similare se are în vederea extinderea unor colaborări cu diverse ONG-uri din domeniu în vederea suplimentării bugetului alocat pentru asigurarea bunăstării persoanelor în vârstă (proiectul Bunicii comunității);
* Se are în vedere implicarea voluntarilor și încheierea de parteneriate cu toți cei își doresc să ajute primăria în demersul privind persoanele vârstnice (proiectul Bunicii comunității);
* Continuarea activităților centrului de zi, prin asigurarea resurselor necesare de către primărie (proiectul PRO AGE).

Pentru continuarea obținerii unor rezultate pozitive și dezvoltarea serviciilor sociale dedicate persoanelor în vârstă și nu numai beneficiarii de finanțare intenționează să aplici în vederea obținerii de fonduri nerambursabile.

# **MECANISME, DIFICULTĂȚI ȘI FACTORI CARE AU INFLUENȚAT (POZITIV SAU NEGATIV) IMPLEMENTAREA PROIECTULUI**

Sprijinul și promptitudinea OI în implementarea proiectelor a fost important pentru beneficiarii de finanțare, fiind descris ca un parteneriat în care sunt aduse soluții în vederea obținerii de rezultate, factorul uman având un rol decisiv în acest sens. Beneficiarii au depus eforturi pentru derularea activităților și asigurarea bunăstării bunicilor - renovarea spațiului în care funcționează cantina din resursele primăriei, suportat cheltuielilor pentru echipamentele și dotările necesare cantinei sociale, contractarea fiind întârziată (cantina Sf. Nicolae), asigurarea echipamentelor de protecție de către primărie (Bunicii comunității).

Derularea intervențiilor a fost influențate pozitiv și de măsuri precum asigurarea transportului beneficiarilor (către centrele de zi, către medicii de familie pentru evaluarea stării de sănătate), regândirea activităților pentru a evita contactul echipei de proiect cu un număr ridicat de beneficiari finali, dat fiind contextul pandemic, încheierea de protocoale de colaborare cu instituții ale statului (DAS, casa de pensii) cu atribuții în domeniul social pentru identificarea persoanelor eligibile a fi încadrate în grupul țintă, implicarea autorităților locale și a numeroase persoane din comunități, receptivitatea comunității (studenți, copii care lucrează la ateliere cu bunicii, elevi care învață cu bunicii, profesori care se implică în activități de socializare, voluntari care livrează masa, etc.).

Pe de altă parte au existat și aspecte care au îngreunat activitatea echipelor de implementarea și producerea efectelor. Manualul beneficiarului și procedurile sunt descrise ca fiind stufoase, iar limbajul utilizat tehnic și greu de înțeles. Birocrația reprezintă încă o problemă; livrabilele sunt stufoase și numeroase (AA, suport Excel, declarații, dosare de participare la grup țintă, semnate de beneficiari, etc.), MySMIS este greu de utilizat, atenția fiind îndreptată asupra acestora și nu asupra persoanelor vulnerabile.

Semnarea cu întârziere a contractului de finanțare a dus la schimbarea nevoilor de la momentul aplicării pentru finanțare (Cantina Sf. Nicolae), perioadă ce s-a suprapus cu starea de urgență la nivel național, ceea ce impunea dificultăți în recrutarea grupului țintă. Grupul țintă este volativ (prezentau interes persoane cu posibilități de deplasare) și instabil din diverse motive: rușine, dezacordul copiilor. Selecția persoanelor s-a dovedit problematică, în lipsa unui analize a nevoilor.

Activitățile dedicate persoanelor vârstnice sunt limitate ca și desfășurare la sediul centrului de zi și în spațiul deschis aferent acestuia (curte), neputând a fi desfășurate sub forma de evenimente ocazionale, în diverse locații din satele arondate, dat fiind contextul pandemic ar fi necesară mai multă flexibilitate pentru ca activitățile să fie derulate chiar și la domiciliu persoanelor vârstnice (cele de socializare) (Bunicii comunității).

Cadrul legislativ privind ficționarea și autorizarea/licențierea centrelor de zi prezintă o procedură restrictivă și neadaptată fiecărui tip de centru, fiind solicitat a fi îndeplinite cerințe care nu corespund necesităților derulării activității vârstnicilor într-un centru de zi (de ex. dotarea băilor cu dușuri, oferirea mesei prin servicii de catering – necesitatea dotării bucătăriei centrului). Ar fi fost de ajutor anumite îndrumări în vedere obținerii autorizației de funcționare.

# **Studiu de caz 8 - Axa prioritară 4. Incluziunea socială și combaterea sărăcieiTema 4 „Depășirea situațiilor de vulnerabilitate”, OS 4.4 - Reducerea numărului de persoane aparținând grupurilor vulnerabile prin furnizarea unor servicii sociale/medicale/socio-profesionale/de formare profesională adecvate nevoilor specifice**

1. **OBIECTUL ȘI SCOPUL STUDIULUI DE CAZ, METODOLOGIA UTILIZATĂ PENTRU REALIZAREA ACESTUIA**

Prezentul studiu de caz este unul simplu, tratând proiectul cod SMIS 137833 - ”#SPER - Sprijin pentru angajatori și angajați”, implementat în cadrul Axei Prioritare (AP) 4. Incluziunea socială și combaterea sărăciei, Obiectivul specific (OS) 4.4 „Reducerea numărului de persoane aparținând grupurilor vulnerabile prin furnizarea unor servicii sociale/ medicale/ socio-profesionale/ de formare profesională adecvate nevoilor specifice”.

Studiul de caz oferă o perspectivă asupra rezultatelor proiectelor la nivel de detaliu, scopul acestuia fiind acela de a investiga mecanismul de producere a efectelor la nivel de proiect. Totodată, studiul de caz ne permite să înțelegem mai bine: diferențele între tipuri de intervenții, investiții și beneficiari, mecanismele prin care resursele existente și cele create în cadrul proiectului au fost utilizate și valorificate, și felul în care aceste elemente și factorii externi influențează rezultatele și impactul proiectelor.

Astfel, scopul acestuia în economia exercițiului de evaluare este de a contribui la conturarea răspunsurilor pentru întrebările de evaluare (IE) 2 – 9, pe care le redăm mai jos:

* În ce măsură progresul observat este atribuit POCU?
* În ce măsură există și alte efecte, pozitive sau negative?
* În ce măsură efectul depășește granița zonei sau a sectorului sau afectează alte grupuri, nevizate de intervenție?
* În ce măsură sunt efectele durabile pe o perioadă mai lungă de timp?
* Ce mecanisme facilitează efectele? Care sunt caracteristicile cheie contextuale pentru aceste mecanisme?
* Există beneficii economice în urma intervențiilor prin POCU?
* Dacă și în ce măsură lucrurile ar fi putut fi făcute mai bine?
* Există cazuri de bune practici în ceea ce privește implementarea intervențiilor?

Proiectul a fost selectat în vederea realizării studiului de caz pe baza criteriilor care au rezultat în urma analizei portofoliului de proiecte, prezentată în *Anexa 1,* atașată raportului. Metodologia utilizată în prezentul studiu de caz combină analiza documentară (documente de proiect puse la dispoziție de către autoritatea contractantă).

# **SYNOPSIS AL PROIECTULUI**

|  |  |  |  |  |  |  |  |
| --- | --- | --- | --- | --- | --- | --- | --- |
| Cod SMIS | Titlu proiect | Beneficiar | Parteneri  | Aria de acoperire | Valoare totală proiect(Lei) | Valoare finanțare nerambursabilă UE (Lei) | Perioada de implementare |
| 137883 | #SPER - Sprijin pentru angajatori și angajați | Agenția Naționala pentru Ocuparea Forței de Muncă/ DCPFNFEMBD |  n/a | București – Ilfov/ nivel Național | 1.442.997.131,60 | 1.218.399.515,06 | 28.05.2020-27.11.2020 |

# **PREZENTAREA PROIECTULUI**

**Context și relevanță**

Proiectul selectat în vederea realizării studiului de caz a fost propus spre implementare în contextul declarării stării de urgență la nivel național ca urmare a răspândirii versului SARS-CoV-2. În acest context pentru prevenirea răspândirii comunitare s-au impus anumite restricții în vederea limitării circulației persoanelor ceea ce a condus la întreruperea desfășurării unor activităților socio-economice din numeroase sectoare de activitate (restaurante și hoteluri, cafenele, activități culturale, artistice, religioase, activități ale cabinetelor de medicină dentară, etc.)

Ca urmare a întreruperii activității angajatorii s-au aflat în situația de incapacitate de plată a angajaților, iar prin proiect se propune sprijinirea persoanelor care se află în șomaj tehnic ca urmare a declarării stării de urgență pentru evitarea pierderii locurilor de muncă de către aceștia, prin acordarea de subvenții.

**Obiectivul general si obiectivele specifice ale proiectului**

**Obiectivul general** al proiectului este reprezentat de reducerea riscului pierderii locului de munca pentru un număr de 177.481 persoane angajate în domenii de activitate afectate direct ca urmare a declarării situațiilor de epidemii (ex. COVID – 19), potrivit Ordonanțelor militare și altor acte emise de autoritățile competente pe perioada stării de urgentă.

**Obiectivul specific care contribuie la îndeplinirea obiectivului general este:**

**OS1:** Protecția sociala a unui număr de 177.481 angajați pentru care se plătește indemnizația acordata pe perioada suspendării temporare a contractului individual de muncă din inițiativa angajatorului, potrivit art. 52 alin. (1) lit. c) din Legea nr. 53/2003 - Codul muncii, cu modificările și completările ulterioare**.**

**Principalele activități planificate**

**Categorii de activități planificate:**

* Acordarea de sprijin financiar – plata indemnizații persoanelor a căror contract de muncă este suspendat temporar;
* Analiza, întocmire și plata beneficiar.

**Grupul țintă** este reprezentat de salariați ai angajatorilor care reduc sau întrerup temporar activitatea ca urmare a efectelor epidemiei cu SARS - CoV -2, pe perioada stării de urgența decretate.

**Actori implicați și resurse utilizate**

**Diversitatea instituțională a proiectului este variantă,** cu toate că proiectul nu este implementat în parteneriat, beneficiarul de finanțare dispune de o rețea de filiere județene care au fost implicate în implementarea proiectului.

**Resursele utilizate în implementarea proiectului au constat în:**

**Resurse umane** implicate în derularea activităților proiectelor. Acestea au inclus personalul cu atribuții în aria de management de proiect, fiind vorba de o echipa extinsă formată din manager de proiect, experți tehnici, responsabili financiari, consilieri juridici, experți implementarea de la nivelul celor 41 de județe ale României și la nivel central, însumând o echipă de 384 persoane implicate în procesul de implementare.

**Resurse financiare** utilizate în implementarea proiectelor au fost:

* Fonduri nerambursabile UE: 1.218.399.515,06 lei
* Contribuție națională: 0,00 lei
* Contribuție beneficiar: 224.597.616,54 lei
* **Buget total: 1.442.997.131,60 lei**

**Resursele materiale** puse la dispoziția proiectului au constat în birouri funcționale, dotate cu conexiune la internet, puse la dispoziție de parteneri pe întreaga durată a proiectului și baze de date.

# **ACTIVITĂȚI DESFĂȘURATE, REZULTATE ȘI EFECTE OBȚINUTE**

Activitățile propuse în cadrul proiectului presupun acordarea de indemnizații angajaților din cadrul companiilor care pe perioada stării de urgență au fost nevoiți să suspende contractele individuale de muncă a acestora.

**Nivelul de îndeplinirea a indicatorilor**

După cum se poate observa din tabelul de mai jos, gradul de realizare[[13]](#footnote-14) al indicatorilor asumați în cadrulproiectului este de 568%.

|  |  |  |  |
| --- | --- | --- | --- |
| Indicatori de output | Planificat | Realizat | Grad de realizare |
| Persoane care beneficiază de sprijin, din care: persoane care se afla în șomaj tehnic ca urmare a declarării situațiilor de epidemii (ex. COVID – 19) | 177.481 | 1.008.437 | 568,19% |
| Indicatori de rezultat | **Planificat** | **Realizat** | **Grad de realizare** |
| Persoane care beneficiază de sprijin | 177.481 | 1.008.437 | 568,19% |

Principalul efect așteptat al intervenției constă în creșterea calității vieții salariaților ca urmare a asigurării unui venit în condițiile în care activitatea angajatorului este întreruptă pe fondul declarării stării de urgență la nivel național din cauza pandemiei Covid 19.

# **SUSTENABILITATE, PROPAGARE ȘI POSIBILITĂȚI DE MULTIPLICARE A ACȚIUNILOR CARE AU DUS LA SUCCESUL INTERVENȚIILOR**

Așa cum reiese din cererea de finanțare, ulterior finalizării proiectului ANOFM va continua acordarea sprijinului financiar ca urmare a măsurilor active existente, conform prevederilor Legii nr.76/2002 privind sistemul asigurărilor pentru șomaj și stimularea ocupării forței de muncă cu modificările și completările ulterioare și a normelor de aplicare a acesteia.

Sustenabilitatea activităților este asigurată și prin faptul că experții implicați în implementarea proiectului fac parte din personalul permanent al agențiilor județene și de la nivel central al ANOFM având responsabilități în domeniul ocupării forței de muncă și acordarea măsurilor active.

1. *Conform RT 2, din 23.11.2020* [↑](#footnote-ref-2)
2. *Conform RT nr. 13, din 02.11.2020* [↑](#footnote-ref-3)
3. *Conform RT, NR. 8 din 05.10.2020* [↑](#footnote-ref-4)
4. *Conform RT nr. 2, din 21.05.2021* [↑](#footnote-ref-5)
5. *Conform RT nr.11 , din 18.05.2021* [↑](#footnote-ref-6)
6. *Conform RTF nr. 7, din 04.11.2020* [↑](#footnote-ref-7)
7. *Conform Raportului Tehnic de Implementare nr. 17, aferent cererii de rambursare nr. 15, din 27.11.2015* [↑](#footnote-ref-8)
8. *Conform RT nr. 8, din 28.04.2021* [↑](#footnote-ref-9)
9. *Conform RT nr. 7, din 15.04.2021* [↑](#footnote-ref-10)
10. *Conform CF*  [↑](#footnote-ref-11)
11. *Conform RT, nr. 5, din 25.11.2020* [↑](#footnote-ref-12)
12. *Conform RT, nr.2, din 23.03.2020* [↑](#footnote-ref-13)
13. *Conform RT 2, din 13.07.2020* [↑](#footnote-ref-14)